
    1.ВЪВЕДЕНИE

    1.1. Общи сведения

    Решаването на всяка задача може да се разгледа като последователност от действия  за постигането на крайната цел.Формалният запис на крайна последователност от действия, водещи до решаването на определена задача, се нарича алгоритъм.  На алгоритмизация подлежат не само задачи, свързани с математически изчисления. Технологията на изработка на дадено изделие или технологията на управление на даден обект също могат да се опишат с алгоритъм. 

    Компютрите са устройства, които са в състояние да работят по зададен алгоритъм. Заданието обаче трябва да бъде  въведено в компютъра на разбираем за нето език. Преобразуването на алгоритъма в разбираем за компютъра език е същността на програмирането.

    Разбираемият за компютрите език е само т.нар. машинен език. Характерно за него е, че всички инструкции и всички данни се представят с двоични числа. Двоични са тези числа, които се представят само с две цифри - 0 и 1. Големината на числото зависи от позициите, в които са поставени единиците. 

    Програмирането на машинен език е изключително трудно и е по силите само на програмисти, познаващи в детайли устройството и действието на компютъра. Обикновено се използва само при конструиране на нови модели процесори. За по-голямо удобство са създадени езици за програмиране от по-високо ниво. 

    Най-близо до машинния език е асемблерния език. При него отделните инструкции се представят чрез т.нар. мнемонично означение. То представлява низ от няколко букви, които обикновено произлизат от някакво съкращение на английски думи, определящи действието на инструкцията. Мнемоничните означения се помнят по-лесно в сравнение с комбинациите от нули и единици. На всяко означение съответства точно определена двоична комбинация. След като се напише програмата на асемблерен език, тя се превежда на машинен език. Този процес се нарича асемблиране. Асемблирането може да се извърши ръчно и автоматично. При ръчното асемблиране програмистът търси в таблици кода на съответната инструкция и пише нова програма вече на машинен език. Персоналните компютри асемблират автоматично. За целта се използва специална асемблираща програма, наречена асемблер. 

    Макар и по удобно, програмирането на асемблерен език също е трудно и е по силите на програмисти, познаващи достатъчно добре вътрешната архитектура на компютъра. За още по-голямо удобство, но с цената на известни компромиси, са създадени езиците за програмиране от високо ниво. Това са езиците Фортран, Алгол, Бейзик, Паскал, Си, Делфи и др. При тях не e нужно да се познава устройството на компютъра, но създадените програми работят по-бавно и с по-голям разход на памет в сравнение с тези, написани на асемблерен език. 

    Чрез езици от високо ниво се създават потребителски програми. Те са предназначени за ползване от хора, които не е задължително да умеят да програмират. Съществуват най-невероятни потребителски програми за какви ли не дейности. По-популярни от тях са текстовите редактори, предназначени за писане на текст, счетоводните програми, програмите за чертане, за разработване на печатни платки, речниците, симулатори на различни обекти с цел тяхното изучаване, забавни игри и др. Езиците от високо ниво позволяват части от програмата да бъдат написани на асемблерен език. Към този похват се прибягва когато се налага да се оптимизира програмата по отношение на бързодействие и разход на памет.

    Програмирането на асемблерен език е необходимо най-вече при микропроцесорите и едночиповите микрокомпютри, предназначени за управлението на различни автоматизирани механизми и други изделия. За тези цели се използват 8-битови процесори. Програмите обикновено са прости, но изискванията за бързодействие са изключително високи. Намират приложение при машините с ЦПУ, при измервателните уреди, телевизионните приемници, електронните регулатори, електронните преобразуватели и др.

    1.2. Двоична бройна система

    При представяне на десетичните числа се използва традиционната десетична бройна система. Цифрите в нея са 0, 1, 2, 3, 4, 5, 6, 7, 8 и 9. Значещите цифри са всички цифри освен нулата. Числото, което те отразяват зависи от позицията, в която са поставени. Преместването на значеща цифра с една позиция на ляво увеличава числото 10 пъти, а преместването и с една позиция на дясно го намалява също с 10 пъти. Ако се премести същата цифра с още една позиция на ляво, числото нараства още 10 пъти, т.е. 100 пъти т.е. 10^2 пъти.

    При десетичната бройна система числото 10 е така наречената основа на бройната система. Ако се промени основата, се променя и бройната система. Така може да се създаде например осмична, троична, шестнадесетична и т.н. бройна система. Всяко число може да се представи в произволна бройна система като полином от вида

X = An*Рn + An-1*Рn-1 + ... + A2*Р2 + A1*Р1 +A0*Р0 +

A-1*Р-1 + A-2*Р-2 + ... + Am*Р-m
където 

An..Am са цифрите от десетичната бройна система,

        n...m е порядъка на съответната позиция, а

        Р е основата на бройната система.

    Например десетичното число 484,25 може да се представи като 

        484,25 = 4*102 + 8*101 + 4*100 + 2*10-1 + 5*10-2
    При двоичната бройна система основата е 2, а цифрите са 0 и 1. Всяко число може да се представи в двоична бройна система по описаните правила. Например числото 10010110 може да се представи като 

    1*27 + 0*26 +0*25 + 1*24 + 0*23 + 1*22 + 1*21 + 0*20
    За да не се допуска объркване при представяне на числата в двоична бройна система, пред двоичното число се поставя идентификаторът-представка (%). Например числото 100 е десетичното число сто, докато %100 е двоичното число четири.

    1.3. Преминаване от двоична в десетична бройна система

    За да се възприеме по-добре числото е необходимо, то да бъде представено с десетичния си еквивалент. Преминаването от двоичен в десетичен код се извършва като се вземе под внимание т.нар. тегло на отделните позиции в които е записано единица. Теглото на единицата фактически е числото 2, повдигнато на степен - равна на номера на позицията, в която е поставена единицата. Прието е тази позицията да се нарича разред. Например единицата, поставена в най-дясна позиция, наричана още най-младши разред, има тегло (1) защото 2^0 = 1. Ако единицата се постави на втора позиция се получава еквивалент на десетичното число 2 защото 2^1 = 2. На трета позиция ще бъде 4, на четвърта - 8, на пета - 16 и т.н. От тук следва и правилото за преминаване от двоични в десетични числа, т.е. Да се сумират теглата на всички единици, участващи в двоичното число.

    Пример:

    Нека е дадено числото %1011. То притежава единици в първия, третия и четвъртия разред. Теглото на единиците са съответно 8, 2 и 1.Следователно числото %1011 има десетичен еквивалент  8 + 2 + 1 = 11.

    Когато числото има дробна част, правилото е същото, като се отчете факта, че степенният показател е отрицателен. Така за първата позиция след запетаята теглото на единицата е 0.5 защото 2^-1 = 1 / 2^1. При следващите разреди теглото е съответно 0.25, 0.126, 0,0626 и т.н. 

    Пример: 1100,1011 има двоичен еквивалент

            8 + 4 + 0,5 + 0,125 + 0,0625 = 12,6875

    1.4. Преминаване от десетична в двоична бройна система

    Тук съществуват различни алгоритми. Ще бъде разгледан алгоритъм, който се използва повече в математиката, но не е подходящ за приложение в изчислителната техника.

    Цялата и дробната част на десетичните числа се обработват отделно.    

Обработване на цялата част:

 
- зададеното число се дели на 2 (на основата)

 
- ако остатъкът е нула, се записва нула в последната позиция на резултата, а ако е единица - записва се единица

 
- полученото число (без остатъка) се дели на две и нещата се повтарят     

- процесът се прекратява когато резултатът от делението стане нула и остатъкът стане единица.

Пример: Да се представи числото 214 в двоичен код!

            214 : 2 = 107   0

            107 : 2 =  53   1

             53 : 2 =  26   1

             26 : 2 =  13   0

             13 : 2 =   6   1

              6 : 2 =   3   0

              3 : 2 =   1   1

              1 : 2 =   0   1

    Двоичният еквивалент на 214 е %11010110.

    Проверка:   128 + 64 + 16 + 4 + 2 = 214

    Обработване на дробната част:

    - дробната част на числото се умножава по две

    - ако към цялата част възникне пренос, в най-старшия бит на

резултата се записва единица, а ако ли не - нула

    - дробната част на полученото число се обработва по същия начин за формиране на следващия разред на резултата

    - процесът се спира при достигане на зададена точност.

    Пример: Да се намери двоичният еквивалент на 0,345.

            0,345 х 2 = 0,690   0

            0,690 х 2 = 1,380   1

            0,380 х 2 = 0,760   0

            0,760 х 2 = 1,520   1

            0,520 х 2 = 1,040   1

    Полученото число е %0,01011. Като се направи проверка се получава 

            0,25 + 0,0625 + 0,03125 = 0,34375.

Различието, което се наблюдава е от това, че процесът е спрян до петия разред, т.е. не се работи с висока точност.

    1.5. Осмична и шестнадесетична бройни системи

    Едно многоразредно двоично число се помни трудно. За удобство са въведени осмичната и шестнадесетичната бройни системи. При осмичната, многоразредното число се разделя на групи от по три разреда, а при шестнадесетичната - на групи от по четири разреда. Всяка група се кодира с нейния десетичен еквивалент. Група от три единици съответства на числото 7, което заедно с нулата прави осем двоични комбинации. Следователно осмичната бройна система работи с цифрите 0, 1, 2, 3, 4, 5, 6 и 7. Пред числата, представени в осмична бройна система се поставя идентификаторът (@).

    Пример:

    Да се представи числото %10011101 в осмична бройна система!

                    010 011 100

                     2   3   4  ----> @234

    Когато в най-старшата група остане една или две цифри, липсващите разреди се запълват с нули.

    При шестнадесетичната бройна система броят на комбинациите при четири разреда е 16. Възниква проблем при кодиране на числа по-големи от 9, защото за тях няма цифри. За това е прието в такива случаи да се използват първите шест букви от латинската азбука. Следователно цифрите с които борави шестнадесетичната бройна система са 0, 1, 2, 3,

4, 5, 6, 7, 8, 9, A, B, C, D, E и F. Идентификаторът заm шестнадесетично число е 0x. Вместо този символ, някои използват $ или идентификатор - наставка (Н).

    Пример:

    Да се представи числото %1010010100111110 в шестнадесетична бройна система!

                1010 0101 0011 1110

                  A    5    3   E      ---->  0xA53E

    Осмичните и шестнадесетичните бройни системи се използват при програмиране на машинен език. В това отношение осмичната бройна система може да се смята за остаряла, защото в момента всички съвременни процесори боравят изключително със шестнадесетичната бройна система, но много често в развитието, по принцип, се забелязват повратности.

    1.6. Кодиране на отрицателните числа

    Когато програмистът реши да работи с числа с алгебричен знак, е прието за знака да се използва най-старшия разред. Ако в него се запише нула, числото е положително, а ако е единица - отрицателно. 

Например %01101011 (0x6B) е положително число, а %11010010 (0xD2) е отрицателно число.

    Кодирането на числа с алгебричен знак по този начин се нарича прав код на числата. Правият код е нагледен, но не е удобен за извършване на аритметични действия. За тази цел са предвидени така наречените обратен и допълнителен код. При положителните числа правилото е едно и също и за прав, и за обратен, и за допълнителен код. Различията идват при представяне на отрицателните числа. 

    Обратният код на отрицателното число се получава, като единицата в знаковия разред се запази, а всички разреди след него се инвертират (нулите се заменят с единици, а единиците - с нули). Например %11010010 представено в обратен код е %10101101. Благодарение на обратният код операцията извеждане се привежда към операцията събиране. Ще бъде разгледан един пример.

    Пример: Дадено А = 12; В = 5. Да се намери А - В = ?.

            12 = %01100 (ПК);

            -5 = %10101(ПК) = %11010(ОК)

            А - В = А + (-В) =
           01100

                                    +  11010

                                        ---------

                                     1| 00110

                                      +         1

                                        ---------

                                        00111 ----> 7

    От този пример се вижда как числото -5 участва в операцията събиране със знак със своя обратен код. Установява се, че в този случай възниква пренос от старшият бит нататък. Когато възникне такъв пренос при обратен код, той се добавя към резултата и така се формира окончателен резултат.

    Резултатът се получава също в обратен код. За примера той е положително число и за това не е нужно да се променя, но ако се получи отрицателно число, трябва да се преобразува в прав код по същия начин.

    Единицата, която беше прибавена към резултата може да се прибави предварително и така е дошла идеята за допълнителния код. Следователно правилото за получаване на допълнителния код на отрицателното число е, към неговия обратен код да се прибави единица. Ако при събирането възникне пренос, то той се игнорира.

    Пример: Дадено А = 12, В = 5. Да се намери А - В = ?.

            12 = %01100 (ПК);

            -5 = %10101(ПК) = %11010(ОК) = %11011(ДК)

            А - В = А + (-В) =          
     01101

                                    +    11010

                                        ----------

                                       1| 00111  ----> 7

    Резултатът е пак в допълнителен код. Ако е отрицателно число, то се преобразува в прав код по същия начин, т.е. всички разреди след знака се инвертират и се добавя единица.

    1.7. Двоично-десетична бройна система

    Тази бройна система се използва напоследък все по-рядко, но не е изгубила напълно своето значение. При нея десетичните числа се кодират, като всяка десетична цифра се представя с нейният двоичен еквивалент. Известна е още под името код 8-4-2-1, отразяващ теглата на съответните разреди, а напоследък все повече се налага названието BCD-код.

    Пример: Да се кодира числото 2507 в двоично-десетична бройна система!

              2        5        0       7

            0010  0101 0000 0111

    Полученото число не е двоично и за него не важат правилата за преминаване от двоично в десетична бройна система. Двоичният еквивалент на числото 2507 е 100111001011. Вижда се, че то използва 12 разреда, докато същото число, представено в двоично-десетичен код, използва 16 разреда, т.е. 4 разреда повече. Това означава увеличаване броя на проводниците в изчислителното устройство, а заедно с него и броят на останалите елементи в схемата. Това е единият недостатък на BCD кода.

    Другият недостатък е, че аритметичните действия се извършват по-трудно и по-бавно. Въпреки това представянето на числата в BCD код се е предпочитало, особено в цифровата измервателна техника. Там още в измервателният преобразувател измерваната величина се преобразува в двоично-десетичен код и до самият индикатор отделните разреди вървят по декади. Ако не се направи това е необходимо вътре в измервателният уред да се постави процесор, който по програмен път да преобразува двоичният код от измервателния преобразувател в BCD код за индикация. При съвременните уреди това не е проблем благодарение на едночиповите микрокомпютри. Много уреди представляват една единствена интегрална схема в която конструкторът е поставил всичко, включително и едночипов микрокомпютър.

    1.8. Кодиране на символи

    Символите включват букви, цифри, препинателни знаци и специални символи. Те също могат да се кодират. За целта е удобно да се използва двоичен код, като всеки символ да съответства на определено число. Този процес вече е стандартизиран. Като стандарт се наложи кодът ASCII въведен от фирмата IBM. Той е 8 разреден. С 8 разреда могат да се постигнат 256 комбинации, т.е. могат да се представят 256 символа. Това е предостатъчно за представянето на всички цифри и препинателни знаци, малките и главните букви на латинската азбука и кирилицата, гръцката азбука и още редица други символи.

    Ето няколко примера:

    - цифрите от 0 до 9 се кодират с двоичния еквивалент на числата от 48 до 57

    - главните букви на латинската азбука започват от 65 и завършват до 90

    - знакът ? се кодира с 63

    - специалният символ BEL, които генерира звуков сигнал за заостряне на вниманието се кодира със 7.

    Така кодираните символи могат по-нататък да се обработват от компютъра, да се подреждат в думи, изречения, таблици и т.н. Възпроизвеждането им върху екран или върху принтер се извършва от специални декодиращи устройства и програми. Те разпознават постъпилият символ и изпращат последователност от управляващи команди към електронния лъч на монитора или главата на принтера такива, че да се изобрази точно този символ.

    2. ПРОГРАМНА СРЕДА

    2.1. Обобщена структура на компютъра

    Компютрите, произвеждани от различните фирми в различните периоди от развитието им, притежават голямо разнообразие от конструктивни и технологични решения. На фона на това многообразие могат да се обособят няколко блока, характерни за всеки компютър. Това са:

    - централен процесор

    - памет

    - устройства за вход/изход на информация

    - захранване.

    Централният процесор е основният блок за обработка на

информацията. Той включва в себе си и управляващия блок, които, подобно на мозъка при човека, изпраща команди и следи за тяхното изпълнение към всички възли от цялата компютърна система. Нарича се централен, защото редица други блокове, влизащи в състава на компютърната система, притежават свои собствени процесори, управляващи тяхната работа.

    Паметта, това е складът с данните, необходими за работата на компютъра. Тези данни имат разнообразно значение в процеса на обработка на информацията и за това самата памет е организирана по особен начин. Програма, по която работи компютъра, се съхранява в паметта, от където процесорът я чете и я изпълнява стъпка по стъпка. От друга страна междинните резултати също се съхраняват в паметта, но в различна област от тази, в която е разположена програмите. Крайните резултатите също се съхраняват в нея, а когато се наложи те да бъдат запазени за по-продължителен период от време, се съхраняват в така наречената външна памет и т.н.

    Устройствата за вход/изход са сетивата и крайниците на компютъра. Чрез тях той контактува с външната среда, получава информация, извежда резултати, управлява механизми и т.н.

    2.2. Организация на паметта

    Както беше споменато, данните, които се съхраняват в паметта, са от твърде разнообразно естество. За това и самата памет се организира на отделни нива.

    В основата на всяка памет е така нареченият запомнящ елемент. Той може да бъде електронен (тригер), електростатичен (капацитет), магнитен и др. Един елемент запомня един бит информация. Грубо казано, един бит е тази информация, която констатира наличието или отсъствието на нещо. Това наличие или отсъствие може да се кодира съответно с единица и нула, което обяснява, защо в изчислителната техника е възприета двоичната бройна система.

    Когато се подредят в паралел няколко запомнящи елемента, се получава запомняща клетка. Всеки елемент съответства на един двоичен разред. Следователно запомнящата клетка може да съхранява многоразредно двоично число.

    Прието е групата от 8 разреда да се нарича байт. С един байт могат да се представят числата от 0 до 255. При организацията на паметта е възприета побайтова структура. Когато трябва да се представят числа, по-големи от 255, те се поместват в две последователни клетки от паметта, за още по-големи числа - четири клетки и т.н. Ако се възприеме например, една клетка да бъде 32 битова, т.е. четири байта, тогава при работа с малки числа старшите битове трябва да се запълват с нули. Това води до излишен разход на памет.

    Отделните запомнящи клетки се подреждат последователно и се номерират. Номерът на съответната клетка се нарича адрес. Тя се търси по този адрес, когато е необходимо в нея да се записва или от нея да се чете.

    В компютъра могат да се различат четири основни нива на паметта, класифицирани по скоростта на достъп до данните и по обем. Най-бърз достъп се осигурява от така наречената свръхоперативна памет. Това е собствената памет на самия процесор. В него са оставени няколко запомнящи клетки наречени регистри. 

    Оперативната памет е следващото ниво. Това са свободни клетки за четене и запис, оставени на разположение на програмиста, който ги използва както намери за добре. В нея се зарежда програмата, която трябва да се изпълнява, съхраняват се междинни и крайни резултати. За тези два вида памети е характерно, че информацията в тях се губи щом се прекъсне захранването.

    Служебните програми, управляващи отделните блокове и възли, се записват в постоянната памет. Тя се различава от оперативната по това, че информацията от нея не се губи след прекъсване на захранването. Тази памет е предназначена само за четене и не допуска презапис. Известна е като памет от тип ROM. Данните в нея се записват в завода - производител и остават постоянно в нея. В съвременната изчислителна техника се използва още един вид енерго-независима памет от типа EEPROM. Тя може да се презаписва многократно по електрически път и не губи информацията при изключване на захранването.

    Обемът на оперативната и постоянната памет е значително по-голям от този на свръхоперативната, но времето за достъп е значително по-малко. Най голям обем има така наречената външна памет, но достъпът до нея е най-бавен. Данните  се съхраняват върху магнитен носител или върху компактдиск.

    Адресното поле, което може да обслужва компютъра е ограничено и е определено от типа на процесора. Когато се налага да се съхраняват по-голям по обем данни, могат да се използват безадресни памети. При тях данните се търсят по последователността на въвеждането. Биват стекове и опашки. При стековете е в сила правилото "пръв въведен - последен прочетен", а при опашките - "пръв въведен - пръв прочетен".

Опашките се използват например вътре в съвременните процесори за постигане на така наречената конвейрна организация. Стекът е задължителен за всеки съвременен компютър и той се използва преди всичко при обработване на прекъсванията.

    Външната памет се използва за съхраняване на програми, с които в момента не се работи. Когато трябва например да се пише писмо, се зарежда в оперативната памет програмата текстов редактор, която нормално се съхранява във външната памет. Ако, след като се напише това писмо, е необходимо да се разработва печатна платка, в оперативната памет се зарежда потребителска програма за разработване на печатни платки, като старата програма се изтрива от паметта. И текстовият редактор и програмата за печатни платки остават върху външната памет и могат да се въвеждат отново и отново.

    Съществуват големи потребителски програми, за които оперативната памет се оказва недостатъчна. В такива случаи те използват като оперативна памет част от външната памет, но това забавя твърде много работата на компютъра.

    Външните запаметяващи устройства са магнитните дискове, магнитните ленти и компактдисковете. Най-бързи са твърдите магнитни дискове, поради което най-често се работи с тях. Гъвкавите магнитни дискове са с ниска надеждност и бавни, поради което се използват за създаване на архивни копия. Компакт-дисковете са високонадеждни, но от тях само може да се чете. Те се използват за съхраняване и разпространение на потребителски програми. Магнитните ленти са най-бавните запомнящи устройства, но притежават най-голям обем. Използват се за дълбоки архиви.

    2.3. Външни устройства

    Съществува огромно разнообразие по отношение на външните устройства. Те могат да бъдат принтери, плотери, монитори, скенери, звукови карти, мишка, клавиатура. Но могат да бъдат и единични машини, група машини, цели цехове, заводи, група заводи и т.н. За да се включи едно външно устройство към компютър, трябва да се използва подходящ интерфейс. (Думата интерфейс означава съвкупност от стандартизирани технически средства за връзка между компютър и външни устройства.) В него се включва така нареченият контролер и подходящ кабел. Контролерите се поставят в специално предвидени за целта гнезда (слотове). Всеки тип външно устройство изисква специално разработен за него контролер - контролер за монитор, контролер за мишка, контролер за принтер и т.н. По-често използваните контролери обикновено са комбинирани. Често в тях се съдържа и едночипов микрокомпютър.

    Принтерът е устройство, предназначено да отпечатва текст върху хартия. С него може да се отпечатват и графични изображения. Характерно е, че работи с малки формати (А4 и А3).

    Плотерът е предназначен специално за чертане. При него размерите са значително по-големи и работи с големи формати.

    Мониторът служи за визуализиране на информацията. Чрез него изображението може да се редактира до окончателния си вид, а ако е необходимо, след това може да се документира чрез принтер или плотер.

    Клавиатурата и мишката служат за управление на компютъра от страна на оператора. Мишката е предназначена за по-бърза работа, но самите програми трябва да бъдат предвидени за работа с мишка. 

    Скенерът е устройство, предназначено да сканира изображения -чертежи, текстове, снимки и др. Чрез него това изображение се снема точка по точка и се превръща в двоичен код. Така то може да се въведе в компютъра, след което да се изобрази на екрана, да се редактира и накрая да се отпечати.

    Звуковата карта превръща компютъра в магнитофон. Чрез нея може звукът се преобразува в цифров код и обратно.

    Няколко компютъра могат да се свързват в мрежа за обмен на информация помежду си. Когато мрежата е изградена в рамките на едно помещение или сграда, се нарича локална мрежа. Интерфейсът се осъществява от мрежов контролер. Когато обаче за връзка се използва телефонната мрежа или радиоканал, интерфейсът се осъществява от така наречения модем. Той осигурява съвместяването на канала за връзка с компютъра, както и защитата от смущаващи сигнали в този канал.

    За управление на обекти за автоматизация се използват контролери, снабдени с аналого-цифрови и цифрово-аналогови преобразуватели. Някои обекти позволяват управление директно в двоичен код. Това са обикновено такива обекти, които са снабдени със собствен цифров регулатор. За тях такива преобразуватели не са нужни. Други обекти се управляват само с аналогов сигнал, поради което е необходимо това преобразуване.

    2.4. Централен процесор

    Типът на централният процесор е основен фактор за определяне възможностите на даден компютър. Първите персонални компютри работеха с 8 битови процесори и имаха малки възможности. Можеха да адресират до 65_536 клетки от паметта, което прави 64К. (Мерната единица К се нарича често килобайт, но това е неправилно защото К = 1024, а не 1000.) Обемът на външната памет също беше много малък. Появиха се през 1977г.

    Компютрите от по-висок клас се появиха през 1981г. В тях се използваше процесор 8088, който е 16 битов. Бяха снабдени с твърд диск до 20М и поддържаха оперативна памет до 1М. Те останаха известни в историята като РС/ХТ. Също 16 битов процесор е 80286, който обаче постави началото на РС/АТ. При тях организацията на работа в самият процесор е по-стегната, тактовата честота се повиши и вместо 4MHz, достигна до 20MHz. Това увеличи повече от 5 пъти бързодействието спрямо РС/ХТ. Обемът на оперативната памет достигна до 16М.

    В последствие се премина към 32 битови процесори, при които организацията се усъвършенства още повече. Това се процесорите от типа 80386, които се произвеждаха в две основни модификации - 80386SX и 80386DX. Първите бяха с 16 битова шина за данни и 32 битова вътрешна архитектура, докато вторите са изцяло 32 битови. Бързодействието им се увеличи над 30 пъти в сравнение с РС/ХТ, като тактовата честота достигна до към 50MHz.

    В последствие се появиха процесори 80486 от различни модификации. Тактовата честота достигна до 100MHz, а скоростта се повиши от 70 до 150 пъти в сравнение с РС/ХТ. Различните модификации се появиха в резултат на надпревара между фирмите за създаване на все по-съвършен процесор. Сега същият процес се наблюдава при процесорите от тип Пентиум, където се работи с тактови честоти над 200MHz, има 64 битови

модификации, а бързодействието им надхвърля 250 пъти това на РС/ХТ. Обемът на поддържаната оперативна памет нарасна много (гигабайти).     
Споменатите процесори са предназначени изключително за персонални компютри. Те не са подходящи за изграждане на процесорни системи за управление на механизми и уреди. С такива процесори работят само изключително тясно специализирани специалисти от водещи световни фирми. За целите на автоматиката се наложиха 8 битовите процесори, а

когато неговите възможности се окажат недостатъчни, се поставя нормален персонален компютър. Обект на този курс ще бъдат именно програмиране на 8 битовите процесори. Това програмиране се извършва на асемблерен език. При персоналните компютри, програмирането им за

целите на управлението също е уместно да става на асемблерен език, но те дават и възможност да се използват и езици от високо ниво.

3. ПРОГРАМИРАНЕ НА AVR-КОНТРОЛЕРИ

3.1.Програмен модел

Фиг.3. 1
Аритметическите и логическите операции се изпълняват от така нареченото Аритметично-логическо устройство (АЛУ). То има два входа и един изход. На входовете се въвеждат операндите, а на изхода се формира резултатът. Входовете и изходите са буферирани по време чрез така наречените оперативни регистри. Преди да се изпълни аритметичното действие, операндите трябва да се въведат в тези регистри, от където АЛУ може да ги прочете. Резултатът се записва обикновено в регистъра на един от двата операнда, като старото му съдържание се изтрива. На Фиг.12, е илюстриран сборът на числата 3 и 5.

Фиг.3. 2
Посредничеството на оперативните регистри е задължително. Данните могат да се намират в най-различни области от паметта, но за да се обработят, трябва преди това да се запишат в някои от оперативните регистри.

При повечето процесори оперативните регистри са един или два. Наричат се акумулатори. При процесорите AVR те са 32 на брой, което е огромно предимство. Достъпът до тях може да се осъществи чрез име, което има вида R0 до R31. Програмистът избира с кои от тези регистри да работи. Например ако се използват регистрите R5 и R6, фрагментът от програмата, който извършва това действие ще бъде 
ADD
R5,R6
Това означава, че процесорът ще събере съдържанията на R5 и R6 и резултатът ще се запише в първия от тях, т.е. в R5. Данните се зареждат в оперативните регистри при изпълнение на съответните инструкции. Те се изпълняват една след друга, като за това следят две устройства в процесора. Едното е регистърът на инструкциите, който е свързан към входа на декодиращо устройство. Постъпилата инструкция се декодира от процесора и вътрешната му структура се конфигурира така, че данните да пристигнат по предназначение и да се извърши съответното действие над тях. Този процес наподобява конфигурирането на Националната ЖП мрежа, за да пристигне даден влак от една гара в друга.

Второто устройство е програмният брояч РС. Той отброява автоматично изпълнението на поредната инструкция от програмата, като всеки път нараства с единица. Благодарение на това се знае във всеки момент коя част от програмата се изпълнява и до къде е достигнал процесът на обработка на информацията.

Всяка инструкция има неповторим двоичен код, дефиниран от фирмата – производител, по който процесорът разпознава предназначението и. С колкото повече разреди е тази инструкция, толкова повече информация може да се съдържа в нея. При процесорите AVR този код е 16 битов или 32 битов. Част от битовете се използват за така нареченият код на операцията, който определя действието на самата инструкция, а другите битове определят адреса, от където се вземат данните, над които ще се върши съответното действие. 

‘
Инструкциите се записват в отделна памет, предназначена само за програмния код. Нарича се програмна памет. Данните, над които се извършват действията и се формират резултатите, се записват в друга памет, наречена памет за данни (RAM), която е 8 битова. Такава архитектура, при която паметта за данни е различна от програмната памет е сравнително нов подход в производството на процесори и се нарича Харвардска архитектура. При по-старите процесори паметта беше обща, като програмистът решава, в коя част от нея да разположи програмата и в коя част данните.


Програмата се въвежда в програмната памет чрез програматор. Тя е от типа FLASH и позволява многократен презапис, като записът не се изтрива при изключване на захранването, т.е. това е енергонезависима памет. 


До тук може да се каже, че това е основното ядро или        самият процесор.  Вътре в чипа обаче има вградени и допълнителни устройства, които при по-старите процесори бяха във вид на отделни интегрални схеми и образуваха така наречената периферия. Процесорите плюс периферните модули е прието да се наричат контролери. Различните контролери от серията AVR притежават различна част от всички възможни периферни модули. Допустимо е към тях да се добавят и външни периферни модули.
В рамките на единна базова архитектура AVR-микроконтролерите се делят на три класа:
Classic AVR —със средна производителност. Притежават FLASH програмна памет с обем 2–8 Кбайта, ЕEPROM за данни с обем 64–512 байт, SRAM 128–512 байт; 
mega AVR с висока производителност за сложни приложения, изискващи голям обем на паметта  Обемът на FLASH паметта е 4–128 Кбайт. Паметта за данни ЕEPROM  и с обем 64–512 байт, SRAM 2–4 Кбайт, SRAM 4 Кбайт. Има вграден 10-разреден 8-канален АЦП, апаратен умножител 8x8; 

tiny AVR — евтини микроконтролери с 8-извода. Притежават схема за контрол на захранващото напрежение.

3.2. Статично ОЗУ за данни

Паметта за данни е организирана като непрекъсната поредица от клетки, но в тях са оформени отделни области със специфично предназначение. Адресите от 0х00 до 0x0F са предназначени за оперативни регистри от R0 до R15. Данните могат да се записват само ако се прехвърлят от друг регистър. След това АЛУ може да извършва над тях аритметически и логически операции. Записът може да се извърши чрез инструкцията MOV. Например MOV R7,R25 ще прехвърли съдържанието на регистър R25 в регистър R7. Този начин на въвеждане на данни в регистрите се нарича регистрова адресация.

Адресите от 0х10 до 0x1F са предназначени за регистрите от R16 до R31. При тях също може да се използва регистрова адресация, но може да се използва и така наречената непосредствена адресация, където вторият параметър е константа. За да разпознае (декодира) процесорът това, кодът на операцията е друг, и самата инструкция има различен вид. Например LDI R16,0x3E ще запише в регистър R16 непосредствено числото 0х3Е. Това число може също да се прехвърли след това в регистър R23 чрез инструкцията MOV R23,R16. 

Още по-големи възможности имат регистрите с от R26 до R31. Те могат да се използват наравно с другите оперативни регистри, но могат да образуват три двойки регистри, които позволяват да се адресират горната област на паметта за данни. За тях ще стане въпрос по-късно.

Следващите адреси от 0x20  до 0x5F са предназначени за така наречените регистри за вход/изход. Чрез тях се изпращат данни към устройствата за вход/изход на информация или се получават данни от същите тези устройства. Ще бъдат изучавани постепенно. Към тях е включен обаче и един много важен регистър, наречен флагов регистър, който се означава обикновено с SREG. Съдържа 8 независими запомнящи елемента, наречени флагове. Предназначението на всеки от тях е регламентирано от производителя и заема състояние 1 или 0 в зависимост от това, дали е настъпило или не очакваното събитие. Чрез тези флагове се въвеждат разклонения в програмите, като се следят определени логически условия. Намира се на адрес 0x3F, но при някои контролери може да бъде на адрес  0x5F. Битовете му се означават с букви и са подредени в следната последователност I_Т_H_S_V_N_Z_C. Значението им е следното:

I  - Флаг за прекъсване. Когато е в състояние 0, прекъсванията са забранени, а когато е 1, програмата може да се прекъсва. Задава се от програмиста.

T - В този бит може да се копира всеки бит от оперативните регистри, което програмистът използва, както намери за добре

H - Става 1 автоматически, когато при събиране е възникнал пренос между тетрадите, т.е. между четвъртия и петия разред от съответния оперативен регистър. Нарича се полупренос. Ако няма полупренос, присвоява 0.

S - Бит за знак. Следи едновременно флага N и флага V, като изпълнява между тях операцията сума по модул 2.

V - Това е флаг за препълване. Използва се за откриване на грешки при предаване на данни. Един от методите за това е, чрез допълнение до две.

N - Този флаг автоматично става 1, когато резултатът от последната операция е отрицателен.

Z - Този флаг става 1, когато резултатът от последната операция е нулев.

C - Присвоява 1, ако при последната операция възникне пренос от осмия разред навън.

Всички регистри за вход изход могат да се четат или да се записва в тях чрез инструкциите OUT и IN. Често в програмата трябва да се съхрани временно съдържанието на флаговия регистър, след което да се възстанови. В следващият пример е илюстрирано, как флаговият регистър се съхранява в оперативния регистър R7 и след това се възстановява запомненото му съдържание

.def SREG=0x3F
;Дефинира идентификатор
;....... Код на програмата ......
IN
 R7,SREG
;Записва SREG в R7

;……Код на програмата  ......

OUT SREG,R7
;Записва R7 в SREG
;........Код на програмата ......

На първия ред е дефиниран идентификатор на флаговия регистър чрез директивата .def. Директивите са служебни думи в езика за програмиране, които не водят до генериране на изпълним код, както инструкциите, а определят условията, при които ще протече изпълнението на програмата. При асемблиране, текстовият файл се прочита от компилатора и се преобразува в изпълним двоичен код. На местата, където той среща  SREG, навсякъде ще го замени с 0x3F.


На всеки ред програмистът може да поставя коментар, който задължително започва с двоеточие. Когато компилаторът срещне двоеточие при асемблирането, пропуска всичко, написано след него до края на реда. 

3.3. Примерни програми

3.3.1. Събиране и изваждане на еднобайтови числа

При реални условия двата операнда, над които ще се извършва действието, могат да се задават от устройство за вход/изход  За простота на примерните програми обаче операндите ще бъдат зададени във вид на константи. Нека първият операнд е 0х04, а вторият 0х03. За да се намери техния сбор, може да се изпълни следният програмен код


LDI
R16,0x04


LDI
R17,0x03


ADD
R16,R17

Инструкцията LDI записва в регистъра, указан като първи параметър, константата, указана като втори параметър. Първата инструкция зарежда в регистър R16 константата на първия операнд, а втората зарежда константата на втория операнд в регистър R17. Инструкцията ADD събира R16 и R17, като резултатът остава в R16, от където може да се прочете.
LDI
R17,0x03
CLC

ADC
R16,R17
Както е известно, изваждането на двоични числа може да се извърши чрез събиране на числа с алгебричен знак, представени в допълнителен код. Конструкторите на контролера са създали удобство, като са предвидили инструкциите SUB и SBC, които автоматично преобразуват в допълнителен код операндите и извършват действието. Първата не отчита състоянието на флага С, а втората го отчита. Вместо да се говори за пренос, състоянието на С при изваждане се нарича заем.

Ето как би изглеждала програмата за изваждане:


LDI
R16,0x07


LDI
R17,0x03
CLC
SBC
R16,R17
Важно при изваждане е да се помни от кой регистър се изважда, защото разместителният закон тук не важи. Винаги се изважда от първия регистър и в него се записва резултата.

3.3.2. Аритметични действия над многобайтови числа

Макар и 8 битов, процесорът може да обработва неограничено големи числа. Действията се извършват байт по байт, като се започне от най-младшия и се върви към старшите. Нека са дадени числата 0х13Е8 и 0х2СВ6, и нека се търси техния сбор. За илюстрация тези числа ще бъдат преобразувани в двоичен код и събирането ще бъде извършено ръчно

старши         младши

00010011       11101000
00101100       10110110

     01000000  [1] 10011110

При събирането възникна пренос между старшия и младшия байт. Този пренос се записва автоматично във флага С и трябва да се добави при сумирането със следващия байт. Следователно ако се съставя програма за събиране на многобайтови числа, най-младшите байтове на операндите ще се съберат без отчитане на пренос, а при следващите байтове задължително ще се използва инструкцията ADC. Една примерна програма за събиране на двубайтови числа би изглеждала така:

LDI
R16,0x43  
;Старши байт първи операнд

MOV
R0,R16

LDI
R16,0x0C  
;Младши байт първия операнд

MOV
R1,R16

LDI
R16,0xB8  
;Старши байт втори операнд

MOV
R2,R16

LDI
R16,0xAE  
;Младши байт втори операнд

MOV
R3,R16
ADD
R1,R3
        
;Младши байт на резултата

ADC
R0,R2          
;Старши байт на резултата

Изваждането може да се извърши по аналогичен начин, като ADD и ADC се заменят съответно със SUB и SBC. За изваждане специално на двубайтови числа има предвидена обаче много удобна инструкция SUBI, която работи само с константи, не по-големи от 65535. В следващия фрагмент от програма ще бъде илюстрирано използването и. Нека първият операнд е 0х10ЕА, а вторият е десетичната константа 1000. Първият операнд трябва да се въведе в два регистъра и нека това са R16 и R17.


LDI
R16,0x10


LDI
R17,0xEA

SUBI
R17,LOW(1000)


SUBI
R16,HIGH(1000)

Директивата LOW(1000) означава, че става въпрос за младшия байт на константата 1000, докато HIGH(1000) работи със старшия байт на тази константа.

Когато става въпрос за числа с голям брой байтове, действието може да се повтори, като се напише програмен код за обработването на всеки байт, но тогава програмата става много дълга и програмната памет ще се използва нерационално. Съществува друг, по-интелигентен подход, в който данните се записват в последователни клетки от горната област на RAM паметта, наречена SRAM и достъпът до тях се извършва чрез индексиране. За целта обаче трябва да бъдат разгледани допълнителните възможности на регистрите от R26 до R31.

3.3.Достъп до адресите на SRAM

SRAM памет за данни заема адресите от $0060 нататък и достига до адрес, определен от наличната памет за съответния контролер. Един възможен начин на достъп е чрез така наречената пряка адресация. За четене от паметта се използва инструкцията LDS Първият и параметър е оперативният регистър, в който трябва да се запишат данните, а вторият параметър е адресът на клетката, от която трябва да се вземат.

За запис в клетка от паметта се използва по аналогичен начин инструкцията STS Например нека чрез тези две инструкции данните от клетка с адрес 0х0060 да се прехвърлят в клетка с адрес 0х0063. Фрагментът от програмата би изглеждал така

LDS
R16,0x0060

STS
0x0063,R16

Другият начин е, чрез така нареченото косвено адресиране. Достъпът до клетките се осъществява чрез три адресни регистъра, означавани съответно като регистри X,Y и Z. Това са 16 битови регистри, но физически те не съществуват, а се образуват от двойките оперативни регистри, съответно R26:R27,  R28:R29 и R30:R31 Регистърът с по-малък номер се използва за младшия байт на адреса.

Когато програмистът иска да се обърне към клетка от оперативната памет, той трябва да запише адресът на същата клетка в един от адресните регистри. Четенето от клетката се извършва от инструкцията LD. Първият и параметър е регистърът, в който трябва да се прехвърлят прочетените данни, а вторият е символът X, Y или Z , в зависимост от това, кой адресен регистър се използва. Записът в клетка от паметта се извършва чрез инструкцията ST, при която местата на параметрите са разменени. Например

LDI
R26,0x60
;Младши бит на адреса

CLR
R27


;Старшият бит е 00

LD 
R16,X

;Прочита клетка 0х0060

INC
R26


;Позиционира следващата клетка

ST 
X,R16

;Записва на адрес 0х0061


В примера клетка 0х0061е адресирана, като съдържанието на регистър R26 е увеличено с 1 чрез инструкцията INC. Този похват в програмирането се налага много често и за това е предвидена възможност нарастването с 1 да става автоматично. За целта след символа на съответния регистър се поставя знакът плюс. Ако адресът трябва да се изменя в низходящ ред , се поставя знак минус преди символа на съответния оперативен регистър.


В следващия пример е илюстрирано прехвърлянето на съдържанията на пет клетки от паметта от едно място на друго. Използвана е и директивата .def за дефиниране на идентификатори на регистрите, с което прегледността на програмата се подобрява.


.def XL=R26


.def XH=R27


.def ZL=R30


.def ZH=R31


LDI
XL,0x60 
;Начален адрес на първата област


CLR
XH

LDI
ZL,0x6C 
;Начален адрес на втората област


CLR
ZH

LD R16,X+


;Първи транш

ST  Z+,R16

LD R16,X+


;Втори транш

ST  Z+,R16

LD R16,X+


; Трети транш

ST  Z+,R16

LD R16,X+


; Четвърти транш

ST  Z+,R16

LD R16,X+


; Пети транш

ST  Z+,R16
Вместо два адресни регистъра, може да се използва един, а достъпът до двете области от паметта да се извършва чрез така нареченото отместване. Този вид адресиране се нарича индексно адресиране. Четенето и записът в този случай се извършва с инструкциите LDD и STD, а в регистрите Y или Z се записва така наречения базов адрес. Регистър Х не позволява този вид адресиране.

В следващия пример е повторена програмата от предишния пример, като е използван един адресен регистър и отместване на 5 адреса след базовия адрес

.def ZL=R30

.def ZH=R31


LDI
ZL,0x60 
;Начален адрес на първата област


CLR
ZH

LD R16,Z


;Първи транш

STD  Z+5,R16


INC
ZL
LD R16,Z


;Втори транш

STD  Z+5,R16


INC
ZL
LD R16,Z


;Трети транш

STD  Z+5,R16


INC
ZL
LD R16,Z


;Четвърти транш

STD  Z+5,R16


INC
ZL
LD R16,Z


;Пети транш

STD  Z+5,R16

INC
ZL
В регистър Z е записан базовият адрес на първата област, от която ще се четат данните. Втората област, в която ще се прехвърлят, е отместена на 5 адреса след нея. При първия транш се четат данните от адрес, който се сочи от регистър Z и се записват в R16. След това STD  Z+5,R16 изпраща данните на 5 адреса след този, който е записан в регистър Z. Преминаването към следващия транш е осъществено чрез увеличаване съдържанието на регистър ZL с единица.

3.4.Приложение на флаговия регистър

Както беше споменато, отделните битовe I T H S V N Z C на флаговия регистър реагират при настъпване или не на определени събития. Изключение правят двата най-старши бита, които се задават от програмиста. При контролерите AVR са предвидени набор от инструкции, които да реагират на състоянието на даден бит или комбинация. Първите две букви на всяка от тях започват с буквите BR (Branch), което означава клон, разклонение. Следващите две букви се определят от съкращението на думите, определящи действието. 

Например BRNE означава, че инструкцията ще извърши разклонение, ако резултатът от сравнението на две величини определя, че те не са еквивалентни. Сравнението винаги се извършва чрез изваждане. Двете величини са еквивалентни, ако резултатът от това действие е равен на нула. Следователно BRNE извършва преход, ако резултатът от последното действие не е нула.

Друг пример са инструкциите BRPL и BRMI, които извършват разклонение в програмата съответно при положителен или отрицателен резултат от предишната операция. Те следят флага N. 

С тези уговорки може вече да се осмисли достъпът до последователни клетки от SRAM чрез организиране на цикъл. Може да се използва както непряко, така и индексно адресиране. Организирането на цикъл изисква някои правила, които трябва да се спазват рутинно. Началото на цикъла се фиксира с етикет, който представлява символен низ. Той може да се състои само от букви или от букви и цифри, но винаги трябва да започва с буква и да завършва с двоеточие. След това се изрежда последователност от инструкции, които определят действието на цикъла. Накрая следва инструкция за преход, която следи някакво логическо условие. Ако то е изпълнено, процесът се връща към мястото от програмата, където е поставен етиката, а ако не е изпълнено, преход не се осъществява и се изпълнява следващата инструкция. Едно пълно завъртане на цикъла се нарича итерация.

Ще бъде разгледан пример за прехвърляне на данни от една област на паметта в друга.

.def XL=R26

.def XH=R27

.def ZL=R30

.def ZH=R31

.def BUF=R7


LDI
XL,0x75



LDI
XH,0x00
;X сочи адрес 0x0075


LDI
ZL,0x65



LDI
ZH,0x00

;Z сочи адрес 0x0065


LDI 
R20,5

;Брояч на итерациите до 5

LABEL1:



;Етикет за начало на цикъла


LD
BUF,-X


ST

-Z,BUF


DEC
R20


BRNE 
LABEL1
В тази програма е дефиниран идентификатор BUF за прегледност, който съответства на R7. В R20 е организиран брояч. След всяка итерация DEC_R20 намалява съдържанието на брояча с единица. Той ще се нулира на петото прехвърляне и тогава BRNE няма да предизвика преход, т.е. изпълнението на програмата ще се прекрати.

Вместо да се организира брояч на циклите в отделен регистър, може да се използва един от двата адресни регистри, като се следи моментът, когато той ще достигне определено число. Инструкцията за сравнение с константа е CPI. Ето как би изглеждала преработена програмата от горния пример с индексно адресиране:

.def ZL=R30

.def ZH=R31

.def BUF=R6


LDI
ZL,0X60


CLR
ZH

L1:

LD
BUF,Z+


STD
Z+0x0F,BUF


CPI
ZL,0x65


BRNE   L1

Отместването в случая е 0х0F.

3.5. Стек

Стекът е безадресна памет, в която данните се подреждат по реда на постъпването на принципа:”последен въведен – пръв изведен”. Такава памет притежава всеки процесор, защото се е оказала удобна при обработване на прекъсвания. 

Прекъсвания възникват при най-различни ситуации. При персоналните компютри например, ако операторът се обърне към CD, но в устройството няма диск, процесът ще се прекъсне и ще се появи съобщение. Това съобщение се появява благодарение на служебна програма, заложена от програмистите, която изписва съответния текст в съответния графичен формат. Нарича се подпрограма за обработване на прекъсването, която при нормални условия не се активизира.

В практиката са познати различни варианти за организиране на стек. Едни фирми произвеждат процесори с апаратен стек, който е оформен като специална памет вътре в чипа. Други фирми предвиждат външен стек като част от оперативната памет или като отделна памет. При процесорите AVR стекът за заема част от адресите на SRAM. 

Макар че тези клетки притежават адреси, достъпът до тях е по реда на въвежданията. За този ред се грижи така нареченият указател на стека SP, който в случая е включен към групата регистри за вход/изход. Образуван е от два 8-битови регистъра SPL и SPH. Ако стекът е празен, този регистър трябва да сочи адреса на така наречения връх на стека. При начално установяване обаче указателят на стека е нулиран и сочи адрес 0х0000. Обръщането към стека при тази ситуация ще доведе до грешка. За това в програми, в които се предвижда използването на стек, той трябва да се инициализира още в началото, т.е. в указателя на стека да се запише адресът на върха на стека.

Когато се изпълнява програма, в регистрите от процесора се съдържат текущи данни в съответствие с действието на тази програма. Когато процесорът получи заявка за прекъсване, трябва да изпълни служебната подпрограма и тези регистри ще му трябват. От друга страна обаче, изпълнението на програмата трябва да продължи след обработване на прекъсването, което означава, че старото съдържание на регистрите трябва да се възстанови. Именно тогава стекът е незаменим помощник. При заявка за прекъсване, която е разрешена от флага I, съдържанието на някои регистри трябва да се прехвърли в стека. 

Програмният брояч, който следи редът на изпълнение на инструкциите, се прехвърля автоматично при изпълнение на инструкциите за извикване на подпрограма. Останалите регистри са грижа на програмиста. Инструкцията за въвеждане на данни в стека е PUSH, а за четене от стека е  POP.

В следващия пример е демонстрирано извикване на подпрограма, на която е зададено име PR1. Вместо да се дефинират идентификатори на регистрите, в това число и на указателите на стека, се използва готов файл с дефиниции m16def.inc, който се съдържа в пакета Studio 4. Извиква се чрез директивата  .include. Той се отнася специално за контролера Tmega16. Хитростта тук се състои в това, че ако тази програма трябва да се използва за друг контролер от серията AVR, чиито адреси на регистрите са други, се включва файл с дефинициите на регистрите с другите адреси и при асемблиране всичко си идва на място, без програмистът да се занимава с тези подробности. 

.include “m16def.inc”

;Инициализиране на стека

LDI R16,LOW(RAMEND)

OUT
SPL,R16

LDI R16,HIGH(RAMEND)

OUT SPH,R16
;Инициализиране на SRAM
LDI YL,0x61

LDI YH,0x00

LDI R16,0x64

ST
Y+,R16

LDI R16,0x0A

ST
Y+,R16

LDI R16,0x01

ST
Y+,R16

LDS
R5,0x0060

LDI
R17,03
;Брояч до три

LDI YL,0x61
;Адресът на първата константа

L1:
LD  R16,Y+
;Чете текущата константа

CALL  PR1
;Извиква подпрограмата

DEC R17

;Отброява текущата итерация


BRNE L1

JMP END

;Безусловен преход

;Дефиниране на подпрограмата

PR1:

CLR R18

;Изчиства броячът

LP1:
INC R18

;Броячът нараства с единица


SUB R5,R16
Изважда текущата константа от числото


BRPL  LP1

;Преход при положителен резултат 

ADD R5,R16

;Възстановява последния 

;положителен резултат


DEC R18
;Възстановява предишното състояние


STD
Y+5,R18
;Изпраща в SRAM

RET



;Връщане от подпрограмата

;Край на  програмата

END:
Инициализирането на стека става в началото. Директивите LOW(RAMEND) и HIGH(RAMEND) са заложена във файла с дефинициите и означават съответно “младшият и старшият байт на последния адрес от SRAM”. За различните контролери той е различен, но чрез тази директива се определя автоматично. Това дава възможност паметна за данни да се използва за стек отзад напред и стекът става практически неограничен. Трябва да се отбележи, че при стек с фиксирана дължина има опасност от препълването му, което ще доведе до непредсказуеми последици. Тук такава опасност практически няма.

Програмата преобразува 8 битово число от двоичен в десетичен код. Числото се задава в клетката с адрес 0х0060. Трябва да се преброи, колко пъти може да се извади числото 100 и това ще бъде броят на стотиците. От получения остатък трябва да се провери, колко пъти ще се извади числото 10 и това ще бъде броят на десетиците. Накрая трябва да се провери колко пъти ще се извади числото 1 от остатъка и това ще бъде броят на единиците. Показател при изваждането е моментът, когато остатъкът ще стане по-малък съответно от стотиците, десетиците или единиците. Тогава процесът се спира и последното изваждане се връща с една стъпка назад, т.е. възстановява се последният резултат, за да продължи обработването на числото нататък.

Числото за обработване се задава в клетката 0х0050 зарежда в R5 чрез LDS_R5,0x0060.  Организирани са два брояча. Единият е в R17. В него се записва числото 3, което намалява след обработване съответно на стотиците, десетиците и единиците., след което се нулира и процесът се прекратява. Другият брояч е вътре в подпрограмата. Организиран е в R18.

Началото на подпрограмата започва с етикет, който има смисъл в случая на име.В края на подпрограмата винаги стои инструкцията RET, която означава “връщане от подпрограма” Извикването става с инструкцията CALL. За да продължи програмата със следващата след CALL инструкция, конструкторът е предвидил тя дя записва  автоматично съдържанието на програмния брояч в стека. След изпълнението и RET го възстановява,.

Действието на подпрограмата е следното. Входовете и са в регистрите R5 и R16, а изходът и е в адресния регистър Y След извикване тя изчиства най-напред регистър  R18, в който ще се натрупва резултата.  Със SUB R5,R16 се изважда съдържанието на R5 и R16, а BRSH P1 следи, до кога R5 ще бъде по-голямо от R16. При това всеки път R18 нараства с 1. Когато R5 стане по-малко, преход не се извършва, а се изпълнява следващите инструкции

ADD R5,R16
DEC R18
STD
Y+5,R18

Първата възстановява последния положителен резултат. Втората връща съдържанието на брояча с една стъпка назад, а третата го изпраща в клетка от паметта, отместена на 5 адреса след базовия адрес.

Тук трябва да се отбележи един възможен проблем в програмирането. Ако след инструкцията BRNE не се запише нищо, следващата инструкция е началото на подпрограмата. Когато итерациите на първия цикъл станат 3, тогава BRNE няма да предизвика преход, подпрограмата ще се изпълни отново, отново RET ще върне процеса преди BRNE, отново тя няма да извърши преход и ще започне изпълнението на подпрограмата и т.н. Процесът ще зацикли. За това е поставена инструкцията за безусловен преход JMP, която изпраща управлението към етикет END, след който няма инструкции и изпълнението на програмата спира.

3.6. EEPROM

Това е енергонезависима памет, която може да се записва и чете от процесора, но може записът да се направи предварително чрез програматор. Допустимо е самопрограмиране, т.е. чрез изпълнение на предварителна програма от самия контролер, която да записва в клетките на EEPROM. Предназначена е за съхранение на таблици, константи или резервен програмен код.

Достъпът до клетките на EEPROM се извършва чрез посредничеството на три регистъра – адресен регистър, регистър за данни и управляващ регистър. Адресният регистър е EEAR. При по-мощните процесори той е 16 битов и се образува от два байта EEARL и EEARH. Записаното в него число определя адресът на клетката, която ще бъде достъпна за четене или запис. 

Това, дали ще бъде достъпна за четене или за запис, зависи от състоянието на управляващия регистър EECR. Той е 8 битов, но се използват само младшите четири разреда. Режимът “четене” се определя от състоянието на най-младшия бит. Когато той е 1, данните от адресираната клетка постъпват в регистъра за данни EEDR, от където чрез инструкцията IN могат да се изпратят в оперативен регистър. За отбелязване е, че след прочитането на дадена клетка управляващият регистър се нулира автоматично и при следващото четене трябва отново да се запише 1 в тай-младшия му бит. Нулирането се прави с цел, да не се извършва случаен запис, при което да се повреди информацията.


Когато трябва да се записва в клетката с избрания адрес, данните трябва да се изпратят в регистъра за данни EEDR. Това още не означава, че записът ще бъде извършен. За целта трябва да се запишат единици в битовете 1 и 2 на EECR.Ббит  1 се нулира автоматично след 4 такта от програмното му установяване. Следователно преди всеки запис или четене, съдържанието на EECR трябва да се актуализира.


Бит 3 от EECR е предназначен за управление на прекъсването. Когато във флаг I  от SREG  и третия бит на управляващия регистър се запише 1, е разрешено прекъсването на достъпа до EEPROM. Ако тези два бита са нули, прекъсването е забранено. Заявка за прекъсване се прави автоматично след всяко нулиране на втория бит на EECR.

Следващият пример демонстрира записът и четенето от EEPROM. Дефинирани са две подпрограми – едната запис WTITE, а другата за четене.  READ. Щом се използват подпрограми, стекът трябва непременно да бъде инициализиран, което е направено още в началото.

include "m16def.inc"


LDI R16,LOW(RAMEND)
;Инициализиране на стека


OUT SPL,R16


LDI R16,HIGH(RAMEND)


OUT SPH,R16


CLR R16
;Задава старшия байт на адреса от EEPROM

OUT EEARH,R16


LDI XL,0x60
;Начален адрес на SRAM

CLR XH


CALL  WRITE
;Извиква подпрограмата за запис


LDI XL,0x70   ;Задава нова стойност на регистър Х


CALL READ

;Извиква подпрограмата за четене


JMP
END

;Край на програмата

WRITE:



;Подпрограма за запис


LDI R17,0x06

; Код за инициализиране на EECR

LDI R20,0x05

;Брояч на 5 итерации

L1:
OUT EEARL,R20
;Младши байт на адреса


LD  R16,X+


;Чете клетка от SRAM

OUT EEDR,R16

;Зарежда съдържанието и в EEDR

OUT EECR,R17

;Разрешава записа


DEC
R20


;Една итерация е отработена


BRNE L1


;Дали това е петата итерация


RET




;Връщане от подпрограмата

READ:




;Подпрограма за четене


LDI R17,0x01

; Код за инициализиране на EECR

LDI R20,0x05

;Брояч на 5 итерации

L2:
OUT EEARL,R20
;Младши байт на адреса


OUT EECR,R17

;Разрешава четенето


IN R16,EEDR

;Прехвърля данните от EEDR в R16

ST  X+,R16

;Изпраща данните от R16 в SRAM

DEC
R20


BRNE L2


RET


END:

И при двете подпрограми в R17 се записват константи. При подпрограмата за запис това е 0х06,  защото първият и вторият бит са единици. При подпрограмата за четене се записва 0х01, защото нулевият бит трябва да е 1.


И при двете подпрограми е организиран брояч на итерациите до 5, защото е прието, че да са прехвърля съдържанието на 5 клетки. Едновременно с това съдържанието на брояча се използва и като младши байт на адреса от EEPROM, като адресирането започва от 0х0005 в низходящ ред. Процесът се прекратява, когато R20 сгане 00, а адресът 0х0000.


Записът на данните трябва да се извърши предварително в SRAM от адрес 0х0060. Програмата Studio позволява това. Тези данни се изпращат чрез подпрограмата WRITE в EEPROM. След това подпрограмата за четене ги прочита от EEPROM и ги изпраща отново в SRAM но в област от 0х0070 нагоре.
4. По-важни алгоритми

4.1. Програма за преобразуване на еднобайтово число в допълнителен сод

Инструкцията NEG преобразува в допълнителен код, като инвертира всички 8 бита на числото и добавя единица. За знак използва флага N като девети бит. Това не винаги е удобно. 
Програмата в следващия пример проверява знака на числото в клетка от паметта с указан адрес. Ако е положително, не извършва над него никакви действия. Ако е отрицателно обаче,  преобразува числото в съответствие с правилата за работа в допълнителен код, т.е. инвертира всички разреди и добавя единица. Знакът в най-старшия разред трябва да се запази.

.include "m16def.inc"


LDI
XL,0x60


CLR
XH


LD 

R25,X


ROL

R25


BRCC
LN1



ROR R25



COM
R25



INC
R25



ORI R25,0x80



ST
X,R25

LN1:


В началото на програмата е въведен файлът с дефинициите на отделните устройства в съответствие с приетите в литературата имена. След това се задава адрес в адресния регистър. Младшият байт е в регистър R26 но благодарение на въпросния файл, достъпът до него може да се извърши и с XL. Старшият байт XH се нулира. Така в адресния регистър Х се записва адрес 0х0060. Инструкцията LD 
R25,X зарежда съдържанието на тази клетка в R25,. Следва инструкцията ROL
R25 извършва лява ротация.(Фиг.13.) като премества всички разреди наляво. Съдържанието на флага С попада в най-младшия бит, а най-старшият заема неговото място в С. 

Фиг.4.1

Инструкцията BRCC извършва преход към посочения етикет, ако флагът С е нула. Той ще бъде нула, ако най-старшия бит в клетката е бил 0, т.е. числото е положително. Тогава управлението ще се предаде към етикет LN1, поставен в края на програмата и в клетката с адрес 0х0060 няма да се извършва запис.


Ако обаче във флага С попадне 1, преход не се извършва, а се изпълняват следващите след BRCC инструкции. Тя е   ROR R25, която извършва дясна ротация, т.е. връща всички разреди така, както са си били преди (Фиг.14).

Фиг.4.2

Следва инструкцията COM R25. Тя инвертира всички разреди на посочения регистър, но инвертира и флага С, което е особеност при този процесор. За това знакът не може да се съхрани във флага С, а трябва да се формира допълнително. Преди това обаче INC R25 добавя характерната за допълнителен код единица.


Формирането на знака може да стане по различни начини. Избрано е това да става чрез логическа операция ИЛИ над всички разреди. Това прави инструкцията 
ORI R25,0x80. Първият параметър е регистърът, в които е единия операнд и в който се формира резултата.  Вторият параметър е константата  0x80., чиито двоичен еквивалент е %10000000. Знае се, че при логическата операция ИЛИ резултатът ще бъде 1, ако поне един от двата операнда е 1. С единицата в най-старшия разред това е гарантирано. Останалите разреди на константата са нули, което означава, че всичко ще зависи от съответните разреди на R25.


Накрая инструкцията 
ST
X,R25 изпраща съдържанието на R25 обратно в клетката от паметта, където се заменя старото съдържание с допълнителния код на числото.


За анализ на знака на числото тук не е използвана инструкцията BRPL или  BRML, защото те следят флага N, който, както вече се  спомена, се явява девети бит. 
4.2. Подпрограма за преобразуване в допълнителен код


Подпрограмите се използват в големи програми, в които относително самостоятелни фрагменти се налага да се използват многократно. Такъв е случаят например, ако трябва да се съберат две числа с алгебричен знак. Налага се, да се преобразува първото число в допълнителен код, след това второто и накрая резултата. Вместо един и същи код да се пише три пъти, може да се напише само един път като подпрограма и да се извика на три места от програмата. Това ще бъде илюстрирано  с пример.


Подпрограмите се извикват с инструкцията CALL. Тази инструкция автоматично запомня в стека съдържанието на програмния брояч. Ако трябва да се запомнят текущите съдържания на други регистри, това може да се направи с инструкцията PUSH. След изпълнението на подпрограмата връщането съдържанието на регистрите се извършва с инструкцията POP, а съдържанието на програмния брояч се възстановява автоматично от инструкцията RET.


Поради горните съображения е необходимо винаги, когато се работи с подпрограми, стекът да бъде инициализиран. За това началото на програмата започва винаги със задаване на начално състояние на указателя на стека. Това вече беше описано.


Ще бъдат направени две промени от предишната програма. Първата промяна ще бъде, да се използва LSL вместо инструкцията ROL. Новата инструкция извършва само преместване на ляво, като старшия бит попада във флага С, но старото съдържание на този флаг се игнорира и в най-младшия бит на регистъра се записва 0. Това се налага, защото при дълги програми не се знае, какво е останало в С от предишни действия.


Втората промяна ще бъде с цел, да се демонстрира друг възможен вариант на формиране знака на числото.За целта във флага С ще бъде записана единица непосредствено преди връщане на числото обратно в регистъра с дясна ротация, при което тази единица ще застане като най-старши бит.


Накрая ще бъде добавен и код за събиране на две еднобайтови числа, с което подпрограмата ще стане част от сравнително по-сложна програма.


.include "m16def.inc"


LDI

R16,LOW(RAMEND)


OUT

SPL,R16


LDI

R16,HIGH(RAMEND)


OUT
SPH,R16


LDS 
R25,0x0060
;Адрес на първия операнд


CALL 
ZNAK

MOV
R15,R25
.Запомня първия операнд в R15

LDS 
R25,0x0061
;Адрес на втория операнд


CALL 
ZNAK




ADD
R25,R15
;Събира двата операнда


CALL 
ZNAK


STS

0x0062,R25
;Изпраща резултата в клетката


JMP 
END
ZNAK:


LSL

R25

;Вкарва най0старшия бит в С


BRCC
LZ1





COM
R25

;Ако С = 1 инвертира R25


INC
R25

;Добавя 1



SEC


; С = 1


LZ1:


ROR R25


;Връща с един разред на дясно


RET




;Изход от подпрограмата

END:


Направена е още една промяна. Числата в клетките от SRAM не се преобразуват, а допълнителният им код се съхранява в регистрите R15 и R25. След извършване на събирането, резултатът остава в R25. Именно с този регистър работи подпрограмата ZBAK, която го преобразува обратно в прав код и едва тогава се изпраща в клетката на резултата.

4.3. Програма за събиране на четирибайтови числа


Операндите трябва да се заредят най-напред в оперативната памет. За първия операнд са отделени клетките 0х60, 0х61, 0х62 и 0х63. като първата от тях е за най-старшия байт. В следващите четири клетки трябва да се зареди втория операнд, а резултата се записва след още четири клетки.


.include "m16def.inc"


LDI XL,0x64


CLR XH


LDI YL,0x68


CLR YH


LDI ZL,0x6C


CLR ZH


LDI R17,0x04


CLC

L1:

LD 
R5,-X


LD
R6,-Y


ADC
R5,R6


ST
-Z,R5


DEC
R17


BRNE
L1


Използват се трите адресни регистъра. Първият адресира клетките на първия операнд, втория – на втория операнд, а третият адресен регистър адресира третия операнд. Обработването на числата започва в низходящ ред, поради което при идентификатора на съответния регистър е поставен знака -. Това означава, че всеки път той ще намалява с единица. Трябва да се отбележи, че при това действие съответният адресен регистър намалява най-напред с 1, а след това се извършва действието на инструкцията. За това базовите адреси в адресните регистри са избрани с един адрес нагоре.


Организиран е цикъл, чиито брояч на итерациите е поместен в R17. След всяка итерация той намалява, а BRNE следи, дали е станал нула. Всеки път числата се четат от SRAM и се записват в оперативните регистри, в които АЛУ извършва събирането. Използва се събиране с пренос, като за първата итерация CLC нулира флага с, данеби да е останала в него стара информация.
В следващия пример е показана същата програма, но с използването само на един адресен регистър и индексно адресиране. Иpполpват се същите клетки за операндите, като младшият байт е записан в клетката с най-голям адрес. За първият операнд това е 0х63.


. include "m16def.inc"


LDI ZL,0x63


CLR ZH


LDI R16,04


CLC

L1:


LD  R5,Z


LDD
R6,Z+4


ADC
R5,R6


STD
Z+8,R5


DEC
R16


BRNE L1

. В регистъра R16 е организиран брояч до 4. След това флагът С е нулиран. Организиран е също цикъл на четири итерации. При първата итерация се чете младшият байт на първия операнд и се записва в R5. На четири адреса нагоре се чете младшият байт на втория операнд и се записва в R6. Резултатът от събирането се изпраща на 8 адреса след базовия адрес. При следващата итерация базовият адрес намалява с единица, а отместванията остават същите, което означава, че и при втория операнд, и при резултата  ще бъдат достъпни следващите байтове.


Втората програма е по-проста. Освен това оставя свободни другите два адресни регистъра, които могат да се използват от програмиста за други цели при по-сложни програми.

4.4. Програма за преобразуване на четирибайтови числа в допълнителен код

Зададеното число се разполага в четири последователни клетки от паметта. И тук е прието най-старшият байт да е с най-малък адрес. 


.include "m16def.inc"


LDI

ZL,0x60

;Задава начален адрес


CLR

ZH

LD 

R25,Z

;Зарежда старшия байт


ANDI
R25,0x80
;Проверява знака


BREQ 
L1

; Ако съдържанието на R25 е нула


SEC



;Тази единица ще се добави за ДК

LDI

R16,0x04
;Брояч до 4

L2:

LDD 
R25,Z+3

;Започва от младшия байт


IN

R5,SREG
;Запомня флаговия регистър


COM
R25
  ;Инвертира всички разреди и фл. С


OUT
SREG,R5
;Възстановява фл. регистър


BRCC
L3


;При първата итерация С=1.


CLR R17

ADC
R25,R17
;Добавя единицата за ДК

L3:


STD
Z+3,R25
;Записва резултата


DEC
ZL

;Преминава към следващия байт


DEC
R16

;Отброява една итерация


BRNE
L2

;Дали броячът се е вече нулирал

ORI 
R25,0x80
;Добавя единицата за знак


STD
Z+4,R25
;Записва старшия байт отново

L1:


Зададен е адрес на операнда 0х0060. Този адрес се записва в адресен регистър Z, за да се използва индексно адресиране. Това е адресът на най-старшия байт. Слез това 
LD R25,Z прехвърля най-старшия байт на числото в R25 за анализ на знака. Използван е различен от разгледаните в предишните примери подход. 

Известно е, че ако две логически променливи са обхванати с логическата операция И, и  ако едната е False, то и резултатът ще бъде  също False За да бъде резултатът True, и двете променливи трябва да бъдат True. Тези две състояния в цифровата техника се кодират съответно с 0 и 1. Ако се приложи логическата операция И над всички разреди на даден регистър с константата %10000000, всички разреди на резултата след знаковия ще бъдат нули. Инструкцията  ANDI_R25,0x80 прави точно това  
Ако и знакът е нула, тогава целият регистър ще стане нула и флагът Z от флаговия регистър ще реагира и ще стане 1  Това състояние ще се установи от BREQ и управлението ще се предаде към мястото на програмата, където е етикетът L1. Това е краят на програмата, като всички следващи след BREQ операнди се прескачат. 

Ако обаче Z не реагира, то в най-старшия разред на регистъра е имало единица, т.е. числото в него е било отрицателно. Тогава BREQ няма да извърши преход и ще се изпълнят следващата група оператори.

Първият от тях 
LDI ще запише числото 0x04 в регистър R16 за да се организира брояч до четири. След това SEC инициализира флага C с 1. За това ще стане въпрос след малко.

Следва цикъл, затворен между 
L2: и BRNE
L2, като на всяка итерация LDD записва поредния байт в R25,  а R16 намалява с единица, като след 4 итерации става нула и цикълът ся прекратява. Вътре в цикъла четирите байта на числото ще се инвертират последователно, като се започне от младшия байт и се върви към старшия. Това се постига чрез индексно адресиране, като е въведено отместване Z+3. На всяка итерация адресът на Z ще намалява с единица, при което адресирането ще започне от клетката 0x0063 и ще върви към 0х0060.

Къч младшия байт обаче трябва да се добави единицата за допълнителен код. Ако този байт е 0х00, след инверсията ще стане 0хFF. Ако към това число се добави единицата, ще стане 0х100, т.е. възникне пренос към следващия байт. Това налага да се следи флага С и ако той е 0, добавянето на единицата към следващите байтове да се прекрати. Следователно, само ако С=1, трябва да се добавя единица. На първата итерация това е задължително, поради което е поставена инструкцията SEC преди цикъла. Самото добавяне се извършва чрез ADC, като първият параметър е R25, а вторият е  R17, в който предварително се записва 00.

Тъй като състоянието на С се контролира, се налага, да се запомни състоянието на целия флагов регистър SREG, защото инструкцията COM променя и някои флагове. Записът на регистър от паметта за вход/изход в оперативен регистър се извършва чрез инструкцията IN, а обратния запис става чрез инструкцията OUT.

Накрая на всяка итерация се изпраща съдържанието на R25 в клетката от паметта, от която е прочетено това съдържание. Следва намаляване на Z с единица и намаляване на брояча също с единица до пълното му нулиране.


Накрая трябва да се постави единицата за знак в най-старшия бит. Това е направено с ORI _R25,0x80. Накрая записът на старшия бит е повторен чрез STD
_Z+4,R25, като отместването е върнато с една позиция назад.

4.5. Програма за събиране на четирибайтови числа с алгебричен знак

В следващия пример подпрограмата за обработване на знака е извикана три пъти. При първия път е зададен адресът на първия операнд и подпрограмата го обработва. След това обработва и втория операнд. Следва програмен код за обработване на четирибайтови числа. Резултатът се получава също в допълнителен код. За това накрау е зададен адресът на резултата и подпрограмата ZNAK е извикана отново.


.include "m16def.inc"


LDI R16,LOW(RAMEND)



OUT SPL,R16


LDI R16,HIGH(RAMEND)


OUT SPH,R16


LDI
 ZL,0x60

;Задава адресът на първия операнд


CLR
ZH

CALL
ZNAK
; Обработва го съобразно знака


LDI

ZL,0x64
; Задава адресът на втория операнд


CLR
ZH

CALL
ZNAK
; Обработва го съобразно знака

;Извършва събирането


LDI

ZL,0x60

;Задава базов адрес


CLR
ZH


CLC


;Нулира С за стара информация


LDI

R16,0x04
;Организира брояч

L1:
LDD
R5,Z+3
;Младшия байт на първи операнд


LDD
R6,Z+7
;Младшия байт на втори операнд


ADC 
R5,R6
;Събира байтовете


STD
Z+0x0B,R5
;Изпраща в клетка за резултата


DEC
ZL

;Преминава към следващия байт


DEC
R16

;Отброява поредната итерация


BRNE
L1


LDI

ZL,0x68

; Задава адресът на резултата


CLR
ZH

CALL
ZNAK
; Обработва го съобразно знака


JMP 
END
ZNAK:


LD 

R25,Z



ANDI
R25,0x80



BREQ 
LZ1









LDI

R16,0x04


SEC


LZ2:


LDD 
R25,Z+3



IN

R5,SREG



COM
R25




OUT
SREG,R5



BRCC
LZ3




CLR R17



ADC
R25,R17


LZ3:


STD
Z+3,R25



DEC
ZL




DEC
R16




BRNE
LZ2




ORI 
R25,0x80
STD

Z+4,R25

LZ1:


RET
END:

4.6. Програма за умножение на еднобайтови числа без алгебрич,нцен знак
Алгоритъм на умножението

Нека е дадено множимото 1101 и множителя1001. Алгоритъмът за умножение на десетични и двоични числа е един и същи.

00001101


00001101

00001001


00001001

00001101


11010000

00000000


00000000

00000000


00000000

11010000


00001101

11011101


11011101


В първата колонка умножението е извършено по правилата. Множимото се умножава с вай.младшия разред на множителя. След това процесът се повтаря със следващия разред, като частичното произведение се премества с един разред наляво Накрая всички частични произведения се сумират.


Във втората колонка е постъпено по аналогичен начин, но частичните произведения се местят надясно. Вижда се, че резултатът е един и същ. Оказва се, че програмата се опростява значително, ако се използва преместване надясно.


Нарочно е подбран множител с две значещи цифри. Ако значещите цифри са повече, ще възникне проблем при сумирането на частичните произведения. За това в програмата е предвидено резултатът да се формира постепенно, като всяко частично произведение се натрупва към него веднага след формирането си.


В крайна сметка програмата от следващия пример ще изпълнява следния алгоритъм:


- С дясна ротация ще се въведе най-младшия бит на множителя във флага С. Там ще се анализира дали е 0 или 1 чрез инструкцията BRCC. Ако е единица, множимото ще се добави към резултата, а ако е нула 0 няма да се добавя. След това резултатът ще се премести с един разред надясно и ще се премине към обработването на следващия бит на множителя.


Резултатът при умножение е с двойна разредност. За това се предвиждат два операционни регистъра за резултата. Те могат да се ползват като един 16 битов чрез посредничеството на флага С.  Като се премести старшия байт на резултата с ROR, младшия бит попада в С. При следващата ротация на втория регистър, съдържанието на С се прехвърля в него като най-старши бит.


.include "m16def.inc"



LDI 

XL,0x60



CLR 

XH



LD  

R5,X+



LD  

R6,X+



CLR 

R16



CLR 

R17



LDI

R20,0x08

L2:
ROR 

R6



BRCC 
L1



ADD

R16,R5

L1:
ROR

R16



ROR

R17



DEC 

R20



BRNE
L2



ST


X+,R16



ST


X,R17


Програмата започва с инициализиране на адресния регистър Х. Множимото ще бъде разположено на адрес 0х0060., множителя 0 на адрес 0х0061, а резултатът се предвижда да се зареди в клетките –х0062:0х0063. Всички тези клетки са поредни и могат да се адресират последователно с нарастване на адресния регистър Х.


С инструкциите



LD  

R5,X+



LD  

R6,X+

се зареждат двата операнда в съответните оперативни регистри. Регистрите  R16 и R17 се нулират. В тях ше се формира резултата, като в  R16 ще бъде старшия байт, а в R17 – младшия. В R20 е организиран брояч до 8.


Следва дясна ротация на множителя в R6. Инструкцията BRCC не предизвиква преход, ако съдържанието на С е 1. Тогава към регистър R16 се добавя съдържанието на R5. Ако C=0 сумирането се прескача. И в двата случая следват две ротации съответно на R16 и R17, при което се извършва преместването надясно на частичното произведение. Всичко това се извършва 8 пъти. Така формираният резултат се изпраща накрая в клетките на резултата.

4.7. Програма за деление на еднобайтови числа


Да се разделят две числа означава, да се установи, колко пъти делителя се нанася в делимото. Това може да стане най-просто, като се изважда делителят от делимото циклично и се броят итерациите до получаване на резултат по-малък от 0.  На тази основа е съставена програмата от следващия пример. Този начин е подходящ за обработване на малки числа. За обработване на многобайтови числа са разработени по-сложни алгоритми.



.include "m16def.inc"


LDI ZL,0x60


CLR ZH


LD R5,Z

;Зарежда делимото


LDD
R6,Z+1
;Зарежда делителя


CLR R0

;Нулира броячът на итерациите

L1:
INC R0

;Отброява една итерация


SUB R5,R6
;Извършва изваждането


BRSH L1  ;Преход, ако в R5 е по-голямо или равно


ADD R5,R6
;Възстановява остатъка


DEC R0

Връща брояча с една стъпка


STD Z+2,R0
;Записва резултата


STD Z+3,R5
;Записва остатъка


Операндите са в клетките 0х0060 и 0х0061. Съдържанието на тези две клетки се зареждат в оперативните регистри R5 и R6. Използвано е косвено адресиране с отместване. Броячът на итерациите е формиран в регистър R0. Инструкцията CLR R0 го нулира в началото на цикъла. След това  INC R0 го увеличава на всяка итерация., SUB R5,R6 извършва изваждането, а BRSH L1 следи, дали числото в R5 е все още по-голямо или равно на това в R6. Когато това условие не се изпълни, цикълът се прекратява. Тогава нещата се връщат с една стъпка назад, за да се възстанови последният положителен остатък. Резултатът се записва в 0х0062, а остатъкът се запазва в 0х0063. Ако е необходимо по-голяма точност, делението може да продължи на базата на този остатък.
4.8. Програма за преобразуване на еднобайтови двоични числа в BCD код


Максималната стойност на еднобайтовото число е 255. За да бъде преобразувано в двоично-десетично, може да се постъпи по следния начин. От зададената стойност да се изважда най-напред100, докато се получи отрицателен остатък. След това да се възстанови последният положителен остатък и по аналогичен на;ин да се изважда числото 10 до получаване на отрицателен остатък. Накрая да се изважда числото 1 от възстановения последен положителен остатък до отрицателен резултат. Всеки път броят на изважданията да се отброяват.



.include "m16def.inc"



CLR 

ZH



LDI

ZL,0x60



LDI 

R16,(100)



STD

Z+5,R16



LDI 

R16,(10)



STD

Z+6,R16



LDI 

R16,(1)



STD

Z+7,R16



LD 

R5,Z+



LDI 

R16,0x03

L2:
CLR 

R0



LDD 

R6,Z+4

L1:
INC 

R0



SUB

R5,R6



BRSH
L1



DEC 

R0



ADD

R5,R6



ST 

Z+,R0



DEC 

R16



BRNE 
L2




LDI

ZL,0x62



LD

R5,Z



SWAP
R5



OR

R5,R0



ST
Z,

R5
4.9.  Подпрограма за десетична корекция на резултата


Както е известно, числата в BCD код се кодират,  като всяка десетична цифра се кодира с нейния двоичен еквивалент. За целта са необходими 4 разреда, но възможните при това комбинации са 15, а не 10. Следователно 6 комбинации са излишни и ако при някакви действия резултатът попадне в този списък, ще възникне грешка. Например яко се сумират числата 7 и 5, ще се получи 12. В BCD код това е 0001 0010, докато в обикновен двоичен код това е 1100, т.е. забранена комбинация. За да се коригира тази грешка е необходимо да се прескочат 6 забранени комбинации. Това става като резултатът от сбора на 7 и 5 се събере с 6 и се следи дали има пренос. 

0111

0101

 1100

         0110
0001 0010


Възможно е обаче резултатът да си бъде в списъка на разрешените комбинации. Например ако се събере 3 и 5. Тогава не трябва да се добавя числото 6. Признакът, по който ще се разпознава, дали е необходимо добавянето на 6 или не, е проверката дали при добавянето на 6 възниква пренос към следващата тетрада или не. Следователно, ако след като е добавено числото 6 е възникнал пренос следва, че добавянето е било необходимо Ако не възникне пренос, резултатът не е бил в забранена комбинация и числото 6 трябва да се извади обратно.


В списъка на инструкциите на процесорите AVR няма инструкция за автоматична десетична корекция. За това в следващия пример е предвидено създаването на подпрограма за тази цел, която може да се използва като част от други програми, използващи BCD код.



.include "m16def.inc"



LDI R16,LOW(RAMEND)



OUT
SPL,R16
;Инициализиране на стека



LDI R16,HIGH(RAMEND)



LDI ZL,0x60

;Задава адрес



CLR ZH



LD R0,Z+
;Прехвърля в оперативен регистър



CALL DAA
;Извиква подпрограмата



JMP END

DAA:



;Начало на подпрограмата



LDI R16,0x06





ADD R0,R16

;Добавя 6 към първата тетрада



BRHS
DAAL1
;Проверява за полупренос



SUB
R0,R16
;Ако няма полупренос

DAAL1:



CLR 
R1

;Нулира байта за стотиците
INC 
R1



;Допуска, че ще има стотици

LDI
R16,0x60

;Продължава с втората тетрада



LDI
R17,0x01
;Формира байт за стотиците



ADD R0,R16
   ;Добавя 6 към старшата тетрада



BRCS
DAAL2
;Следи за пренос



SUB
R0,R16
;Ако няма пренос



CLR R1

;Нулира байта за стотиците

DAAL2:


RET


END:


;
край на програмата
ST
Z+,R1

;Записва байта на стотиците



ST
Z,R0
;Записва младшите две тетради

END:


;край на програмата

4.10. Програма за събиране не еднобайтови BCD числа


В тази програма не би трябвало да има нещо особено. Двата операнда се задават в BCD код в клетките 0х0060 0х0061. След това се извършва сумирането им по познатия начин. Резултатът остава в оперативен регистър, върху които се извършва десетичната корекциа.


Тук ще бъде разгледан вариант на програма, която се разполага в няколко файла, с което се постига по-голяма прегледност. Освен това към нея могат да се включват готови типови файлове, създадени по повод на други програми. Такъв файл може да бъде например фрагментът за инициализиране на стека, който може да се напише еднократно и да се използва във всяка програма.
] STACK.ASM

LDI R16,LOW(RAMEND)


OUT
SPL,R16


LDI R16,HIGH(RAMEND)


OUT
SPH,R16


В отделен файл може да се запише и подпрограмата за десетична корекция на резултата и да се използва винаги, когато се работи в BCD  код.

;DAA.ASM

DAA:




CLR R1



INC R1







LDI R16,0x06





ADD R0,R16




BRHS
DAAL1



SUB
R0,R16


DAAL1:
LDI
R16,0x60



LDI
R17,0x01



ADD R0,R16




BRCS
DAAL2




SUB
R0,R16




CLR R1



DAAL2:
RET


В следващия пример е показано, как се включват такива файлове към основната програма. Използва се директивата .include, след която следва името на файла. Тя се поставя на мястото от програмата, в която би трябвало да бъде записан съответния програмен код. В машинния код след асемблерането такова деление не личи.

;MyProject.asm


.include "m16def.inc"



.include "STACK.ASM"



LDI 
ZL,0x60





CLR 
ZH



LD 

R0,Z+



LD

R1,Z+





ADD

R0,R1



CALL 
DAA

JMP 

END



.include "daa.asm"

END:



ST

Z+,R1



ST

Z,R0


Стекът обикновено се инициализира в началото на програмата. Именно там е поставен редът 

.include "STACK.ASM"

При симулация редовете се изпълняват последователно, независимо дали са в отделен  файл или не.

Подпрограмите си извикват по обичайния начин. В един допълнителен файл могат да се записват по няколко подпрограми, всяка от която се извиква чрез уникалния си етикет за начало на подпрограмата.

При съставяне на подпрограма в отделен файл се цели тя да бъде максимално универсална. Пждпрогравата не трябва да използва регистри, които обекновено се използват от основната програма. Поради мтожеството на оперативни регистри при контролерите AVR програмистът си създава собствени правила, кои регистри да използва за подпрограми и кои за основната програма. Когато все пак се налага да се използва регистър и в основната програма и в подпрограмата, съдържанието му обикновено в началото на подпрограмата се записва в стека чрез инструкцията PUS, а чрез POP се връща съдържанието му непосредствено преди изхода от подпрограмата.

4.11. Изваждане на BCD числа

За изваждане на BCD числа не могат да се използват инструкциите SUB, SBC, SBCI, защото код BCD и двоичният код са съвсем различни неща. Тук ще бъде използван алгоритъм, който ще бъде илюстриран с пример. Нека е дадено числото А=79 и нека от него да требва да се извади В=43. Резултатът ще бъде 36. Този резултат може да се получи и по друг начин. Ако се извади от числото 100 умаляемото, ще се получи 100-43=57. Като се събере 57 с 79 ще се получи 136. Ако се игнорира единицата на стотиците, ще се получи резултатът 36.

Числото 100-В се нарича десетично допълнение на числото В. Когато се обработват еднобайтови числа, не може в 8 битов регистър да се побере BCD число, по-голямо от 99. За това вместо действието 100-В се извършва действието (99-В)+1. Изваждането на числото В от 99 се извършва както при обикновените двоични числа. Следователно отделните стъпки на алгоритъма, по който ще бъде съставена програма за изваждане са следните:

-Задават се умаляемото и умалителя

-Намира се отрицателната стойност на умалителя в допълнителен код

-Събира се отрицателният умалител с 99

-Добавя се единицата 

-Извършва се сумирането на BCD числа

-Накрая се извършва десетична корекция на резултата.

Ако се работи с многобайтови числа, алгоритъмът 3 същият, като броят на деветките е толкова, колкото е броят на тетрадите. Например десетичното допълнение на числото 1234 ще бъде (9999-1234)+1.


В следващия пример е илюстрирано всичко това. Програмният код за десетичната корекция на резултата е оформен в отделен файл като фрагмент от програмата, а не като подпрограма. Това позволява да се премахне и инициализирането на стека, което опростява още повече нещата.  Използването на подпрограми е удобно, когато се налага многократно повтаряне на един и същи код, но обръщането към подпрограма е свързано със загуба на време. Когато времето за изпълнение е най-важният показател се предпочита вместо подпрограма, програмният код да се повтаря на съответните места.


.include "m16def.inc"



LDI XL,0x60
;Задава начален адрес



CLR
XH



LD  R0,X+
;Зарежда първия операнд



LD  R16,X+
;Зарежда умалителя



LDI R17,0x99
;Зарежда 99



NEG R16
;Намира отрицателната стойност



SBR R16,0x80
;Аналог на ORI


ADD R16,R17
;99-В



INC R16


;+1



ADD R0,R16

;Извършва действието


.include "daa.asm"
;Десетична корекция



ST
X,R0

;Изпраща резултата

Кодът на фрагмента за десетична корекция е във файла daa.asm.

; daa.asm


LDI R16,0x06





ADD R0,R16




BRHS
DAAL1



SUB
R0,R16


DAAL1:
LDI
R16,0x60



LDI
R17,0x01



ADD R0,R16




BRCS
DAAL2




SUB
R0,R16


DAAL2:

.
4.12. Аритметични операции над числа представени с плаваща запетая

    До сега разгледаните примери използваха данни, представени с така наречената фиксирана запетая. За нея е характерно, че числата си имат цяла част и дробна част, а запетаята ги разделя и нейното място се знае точно къде е. При представяне на много големи числа е необходим огромен брой клетки за всяко число. Тогава се преминава към представяне на числата с плаваща запетая, което съответства на известната от математиката степенна форма. Например 23000000 може да се представи като 2,3*10^7. С други думи, всяко число Х може да се

представи като

                Х = Мх * 10 Рх
    където      Мх - мантиса

                
Рх - порядък

    При двоичната бройна система основата е 2, а не 10. Следователно двоичните числа, представени с плаваща запетая, ще имат вида:

                Х = Мх * 2 Рх
    Когато се въвеждат числа с плаваща запетая, се предвиждат отделни клетки за мантисата и порядъка. Основата винаги е 2. И мантисата и порядъка се представят като числа с плаваща запетая. Те могат да бъдат многоразредни, с алгебричен знак, с цяла и дробна част.

    Правилата за извършване на аритметични действия над числа с плаваща запетая са:

    Z = X + Y = (Mx + My) * 2 (Px = Py)
    Z = X - Y = (Mx - My) * 2 (Px = Py)
    Z = X * Y = (Mx * My) * 2 (Px + Py)
    Z = X / Y = (Mx / My) * 2 (Px - Py)
    При съвременните персонални компютри числата, представени с плаваща запетая, се обработват от специални помощни процесори, наречени копроцесори. Съвременните процесори притежават вграден копроцесор. При по-старите компютри се предвиждаше допълнително гнездо за поставяне на копроцесор по желание на клиента. Тези които нямаха копроцесор, използваха основният процесор, който по програмен път симулираше наличието на копроцесор. Това обаче забавяше работата на програми, работещи с реални числа.

    Ще бъде разгледана една проста програма за събиране, илюстрираща работата с числа, представени в режим на плаваща запетая. В нея мантисата и порядъка са еднобайтови числа без алгебричен знак.



.include "m16def.inc"



LDI
XL,0x60



CLR
XH


LD R0,X+
;Мантиса на първия операнд



LD R1,X+
;Порядък на първия операнд



LD R2,X+
;Мантиса на втория операнд



LD R3,X+
;Порядък на втория операнд


L4:
CP R1,R3

;Сравнява порядъците



BREQ
L1
;Ако са равни



BRLO
L2
;Ако R1 е по-малко от R3



LSL
R0

; Премества  R0 на ляво



DEC
R1
;и намалява R1


JMP
L4

;Безусловен преход


L2:



;Ако R1 е по-малко от R3


LSL
R2

; Премества  R2 на ляво



DEC
R3
;и намалява R3



JMP
L4

;Безусловен преход

L1:




;Ако порядъците са равни


ADD
R0,R2
;Събира мантисите


ST
X+,R0

;Записва мантисата на резултата


ST 
X,R1

;Записва порядъка на резултата

5.ПРОГРАМИ ЗА УПРАВЛЕНИЕ

5.1. Осъществяване на закъснение


Едночиповите микрокомпютри се използват обикновено за управление на някакви обекти. Аритметичните действия, които могат да извършват , се използват именно за целите на управлението, а не за решаване на математически задачи. Една от най-важните процедури в това отношение е осигуряване на закъснение. Закъснение е необходимо за реализиране на задържане на някакъв процес определено време ( реле за време), за получаване на импулсна поредица с регулируем период или регулируема честота, и др.


Принципът за осигуряване на закъснение се състои в това, да се изпълнява някаква инструкция циклично определен брой пъти. Времето за изпълнението и е строго регламентирано и зависи от честотата на тактовия генератор на процесора. В списъка на инструкциите се дава обикновено и броят на тактовете, за които се изпълнява дадена инструкция. Този брой е най.често 1 такт, но има инструкции, които се изпълняват до 4 такта. Всеки такт е с регламентирано време. Общото време на закъснението зависи от общия брой на тактовете до прекратяване на цикъла.


В следващия пример е илюстриран един възможен вариант за осъществяване на закъснение Процедурата за осъществяване на закъснението е оформено като подпрограма, за да може да се използва и при други програми. Оформено е като отделен файл Delay.asm.

;Delay.asm
CLR R0


CLR R1

L1:


DEC R0


BRNE L1


DEC R1


BRNE L1


DEC R2


BRNE L1


Регистърът R2 се зарежда с константа извън подпрограмата, при което той се явява вход. Другите два регистъра R0  и R1 се нулират. Съдържанието им е обхванато от два вложени цикъла, като при всяка итерация, то намалява с 1. Най-напред намалява съдържанието на R0, като BRNE следи, кога гой ще стани отново нула. За келта трябва да преминат 256 такта от тактовия генератор. На всяко нулиране на R0, R1 ще намалява с единица. Следователно R1 ще се нулира след 256*256=65536 такта.


Регистърът R2 е инициализиран в основната програма с някаква константа (в десетичен формат). Такова инициализиране е допустимо и за R1, и за R0, ако числото 65536 не е подходящо. Изменяйки инициализиращата константа, може да се задава различно време на закъснение.

;Program.asm


.include "m16def.inc"


LDI R16,(100)


MOV R2,R16


.INCLUDE "DELAY.ASM"

Подпрограмата за закъснение е включена в основната програча чрез директивата .INCLUDE.
5.2.Преобразуване на код в период

Периодът представлява циклично повтаряне на определено време на закъснение. Началото и края на отчитането е обикновено фронт на импулс. Следователно за да има периодичност, циклично трябва да се повтаря подпрограма за закъснение, която да предизвиква изменение на напрежението на някои от  крачетата на интегралната схема.

Крачетата на интегралната схема на контролера в повечето случаи са многофункционални, т.е. едно и също краче се използва за различни цели. Това зависи от състоянието на определени регистри от списъка на регистрите за вход/изход на информация. Тук ще бъде разгледано използването на портовете за паралелен вход/изход на информация. Броят на тези портове е различен за различните контролери. Те обикновено са 6 или 8 битови. Характеризират се с три регистъра за достъп. Единият е регистър за посока на данните за съответния порт. Носи името DDRA до DDRF в зависимост от това, за кой порт се отнася Ако в даден разред  на  регистъра се запише единица, съответното краче на интегралната схема става вход, а ако се запише нула – става изход. Данните, които постъпват от външно устройство, когато портът е вход, или се изпращат към външно устройство, когато е изход, става чрез така наречения регистър за данни. И неговото име зависи от порта, за който се отнася, и може да бъде от PORTA до PORTF. Характерно за тези два регистъра е, че в тях може да се записва и от тях може да се чете. 

Третият регистър е съответно PINA  до PINF. Той  не съществува физически, но има собствен адрес. От този адрес само може да се чете и на него се появяват директно логическите нива на крачетата на съответния порт.

В следващия пример е използван Порт В като изход. Той е 6 битов. В примера е демонстрирано, как може да се работи с един единствен оперативен регистър, което е характерно за редица процесори на други фирми. За целта е удобно съдържанието му да се съхрани временно в стека, когато това се налага. 


.include "m16def.inc"


LDI R16,LOW(RAMEND)
;Инициализиране на стека


OUT
SPL,R16


LDI 

R16,HIGH(RAMEND)


OUT
SPH,R16


LDI 

R16,0xFF


OUT
DDRB,R16
;Дефиниране на 8 изхода


CLR
R16





OUT 
PORTB,R16

;Нулиране на изхода

L0:


LDI 

XL,0x60

;Адрес на кода на заданието


CLR
XH


LD 

R16,X+

;Зарежда старшия байт на кода

L1:


PUSH 
R16
;Съхранява R16 в стека


LD 
R16,X
;Зарежда младшия байт на заданието

L2:


DEC 
R16
Цикъл за закъснение


BRNE 
L2


POP 
R16

;Възстановява R16 от стека


DEC 
R16
;Външен цикъл за закъснение


BRNE 
L1


IN R16,PORTB
;Чете старото съдържание на порта


COM 
R16
;и го инвертира


OUT
PORTB,R16
;Изпраша  отново на порта


JMP L0
;Започва формирането на следващия период.


Закъснението се формира м резултат на действието на два вложени цикъла. Заданието се записва и в двата случая в R16, след което съдържанието му намалява с единица, докато не се нулира. Ако задаващото число и по-голямо, нулирането ще настъпва след по-голям брой тактове та тактовия генератор, т.е. периодът ще бъде по-дълъг и обратно.


Формирането на изходен импулс се извършва, като на съответния извод на Порт В се промени състоянието от 0 в 1 или обратно. Тук се използват и шестте разреда на Порт В. 

Съществуват два подхода. При избрания подход всеки път, когато се нулира външния цикъл, съдържанието на изхода се прочита чрез IN  в R 16, инвертира се и се връща отново на PORTВ чрез OUT. Получената импулсна поредица е напълно симетрична, но с два пъти по-малка честота. Ако симетрията не е от съществено значение, а е по-важно постигането на по-висока честота, може да се изпраща някакво число към изхода, предварително записано в оперативен регистър, след което процесът да се връща в началото, където изходът отново се нулира.
5.3.Преобразуване на код в честота


Известно е, че честотата е реципрочна стойност на периода. Следователно ако зависимостта на задаващото число е право пропорционална на периода, то зависимостта на това число ще бъде обратно пропорционална на честотата и обратно. С други думи ако  програмата за преобразуване на код в период се използва за регулиране на честота, зависимостта няма да бъде линейна, което е нежелателно. 


За линейна зависимост между задаващо число и честота се използва друг алгоритъм. Това число се сумира само със себе си, докато не предизвика пренос. Колкото е по-голямо числото, толкова по-бързо би се запълнил даден оперативен регистър и толкова по-рано би възникнал този пренос. Ако процесът се повтаря циклично, появата на преноса ще бъде с пропорционална на заданието честота.


Възниква проблем, когато задаващото число е голямо и пренос би възникнал след няколко такта, дори още на първия такт. Това води до една грешка, заложена в самия метод. Тя не може да се избегне, но може да се намали значително, като не се допускат големи задаващи числа.  Вместо да се ограничават числата, е по-добре, да се увеличи разредността така, че всички еднобайтови числа да се смятат за достатъчно малки. Може да се премине към 16 битова структура, като резултатът от сумирането се натрупва в 16 битов регистър. Това обаче ще забави възникването на пренос 256 пъти, което означава, че не могат да се получават високи изходни честоти. На практика обикновено се търси компромис между точността и максималната възможна изходна честота.


Задаващото число може да се получава от накой от портовете, инициализиран да работи като вход. Тук е предпочетено то да бъде заложено в клетка от оперативната памет. Изходът е предвидено да се формира на изводите на Порт В. За да се инициализира като изход, в регистъра DDRB  се записват 8 единици. В регистъра PORTB се записва двоичното число 01010101. При всеки пренос това число се инвертира. На практика на всеки извод от PORTB се получава импулсната поредица със желаната честота, но два съседни извода се взаимно инверсни.


.include "m16def.inc"


LDI XL,0x60
;Задава адрес на заданието


CLR XH


LDI R16,0xFF
;Инициализира изхода


OUT DDRB,R16


LDI R16,0x55

;Записва 01010101 в  PORTB
 L2:


OUT PORTB,R16
;Изпраща състоянието на PORTB

LD R2,X


;Чете заданието


MOV R1,R2

;В R1 ще се натрупва сумата


LDI R17,0x3F
;Задава 6 старши адреса

L1:



ADD
R1,R2;Сумира само се със себе си


BRCC
L1

;Ако няма пренос


DEC R17
;Ако има пренос, R17 намалява с 1


BRNE
L1
;Дали е още различно от 0


COM R16
;Ако стане нула, R16 се инвертира


JMP L2
;Безусловен преход към L2

Вместо R17 да намалява от предварително зададено число, би могло то да се увеличава от нула с преноса, който ще се натрупва. Тогава нещата напълно биха съответствали на описания алгоритъм За да се спре процеса до шестия разред обаче, трябва да се използва инструкция за сравнение със зададено число, което би усложнило нещата. По-прост начин би било, ако се предвидят само четири допълнителни разреди и се следи за възникване на полупренос в R17.Избраният подход обаче и в този случай е по-кратък.

5.4.Широчинно-импулсна модулация по метода на линейното нарастване


За реализация на ШИМ са предвидени вградени в контролера броячи, но тук въпросът ще бъде разгледан принципно, за да се види, как едно схемно решение може да бъде реализирано по програмен път.

Фиг.5. 1

На Фиг.5.1. е илюстрирано формирането на ШИМ, като едно трионообразно напрежение с постоянна честота Uл се сравнява непрекъснато с управляващо напрежение Uу. В точката, в която двете напрежения се изравят, се формира фронт на импулс. Ако управляващото напрежение расте или намалява, моментът на съвпадение също се променя, а заедно с него и моментът на възникване на фронта. Тъй като периодът на трионообразното напрежение не се променя, периодът на формираните импулси също не се променя, но се променя отношението между времето на импулса и времето на пауза, от където се изменя средната стойност на изходното напрежение.


Този резултат може да се постигне схемно чрез един ГЛИН с трионообразна форма на изходното напрежение и един компаратор, реализиран най-често с операционен усилвател. 

Вместо да се сравняват две напрежения, могат да се сравняват две числа – едното управляващо, а другото - линейно нарастващо. За целта управляващото напрежение може да се запише в един операционен регистър, а линейно нарастващото да се формира в друг операционен регистър. Това нарастване трябва да бъде циклично, като всеки път двата регистъра се сравняват. Ако числото в управляващия регистър е по-голямо, на изхода на контролера трябва да се формира едно логическо ниво, а когато това число остане по-малко, изходното състояние трябва да се инвертира. Това е илюстрирано в програмата от следващия пример.


.include "m16def.inc"


LDI XL,0x60


CLR XH

LDI R16,0xFF
;Инициализира канал В като изход


OUT DDRB,R16


LDI
R16,0x55
;Едното изходно състояние


LDI
R17,0xAA
;Другото изходно състояние


CLR R5

; Нулира R5 , в който числото ще расте

L2:
LD
R6,X
;Чете управляващото число


INC R5

; Нараства с 1


CP
R5,R6
;Сравнява двата регистъра


BRSH
L1

; Ако R5 е по-голям или равен


OUT PORTB,R16


JMP
L2


; Безусловен преход

L1:
OUT PORTB,R17


JMP L2

Четенето на заданието може да се извършва от някой от другите портове, вместо от паметта. Това е илюстрирано в следващия пример. Предвидено е заданието да се чете от PORTC, който се намира на адрес 0х15.  За да бъде инициализиран като вход, в DDRC се записано 0х00.


.include "m16def.inc"


LDI R16,0x00


OUT DDRC,R16


LDI R16,0xFF


OUT DDRB,R16


LDI
R16,0x55


LDI
R17,0xAA


CLR R5

L2:
IN
R6,PORTC


INC R5


CP
R5,R6


BRSH
L1


OUT PORTB,R16


JMP
L2

L1:
OUT PORTB,R17


JMP L2

5.5.Широчинно-импулсна модулация по метода на двата брояча

Фиг.5. 2

На Фиг.5.2. е показана схема на ШИМ, реализиран с два брояча. За простота е разгледана четири битова структура. 


Броячите 74193 са реверсивни броячи с възможност за запис. Когато входът XS се нулира, числото х1х2х3х4 се записва в брояча. От този момент нататък това число нараства, ако постъпи импулс на входа за натрупвани и намалява на всеки импулс, постъпил на входа за изваждане. Когато броячът се нулира, на изхода Qп- се формира логическа нула. При всички други състояния, на този извод има логическо ниво 1.


Двата брояча работят в режим на изваждане, като тактовите импулси постъпват едновременно на входовете им. Бр1 е оставен да намалява свободно, като минава през нулата след 16 импулса. Точно в този момент попада ниско логическо ниво на входа XS на Бр2 и в него се записва задаващото число, което е винаги по-малко от 16. При следващите импулси двата брояча намаляват едновременно. Пръв ще се нулира Бр2, защото той започва да брои от по-малко число. В момента на нулирането му, изходът за пренос при изваждане преобръща тригера Тр. Когато се нулира и Бр1, тригерът се възстановява по същия начин. Така на изходите на тригера се формират две взаимно инверсни импулсни поредици, чиято широчина зависи от големината на задаващото число.


Програмата в следващия пример извършва същото. Заданието се чете от PORTC  и се записва в R5. Този регистър отговаря на Бр2. На Бр1 отговаря R6. В началото на програмата той се нулира. В регистрите R16  и R17 се записват двете взаимно ивмерсни състояния на изхода. Когато се нулира R5, се изпраща едното състояние към PORTB, а когато се нулира  R6, се изпраща другото състояние.


.include "m16def.inc"


LDI R16,0xFF


OUT DDRB,R16


CLR R16


OUT DDRC,R16


CLR R6


LDI R16,0xAA


LDI R17,0x55

L2:
OUT
PORTB,R16


IN R5,PORTC

L3:
DEC R6


BRNE
L1


JMP L2


L1:
DEC
R5


BRNE
L3


OUT
PORTB,R17


JMP
L3

5.6. Синтезатор на функции


Ще бъде разгледан пример, когато към изхода на контролера се изпращат циклично дискретни състояния, описващи някаква функция. Тази функция може да формира променливо напрежение със съответната форма. Ако се работи в  звуковия обхват от честоти, така могат да се формират сигнали с различен тембър, защото тембърът зависи изключително от формата на напрежението или тока във високоговорител. Като най-популярна, нека това е синусоидалната функция, илюстрирана на Фиг.5.3.

[image: image8.png]



Фиг.5. 3

Показаната фигура не описва истинска синусоида, а стъпаловидна крива, апроксимираща синусоида чрез дискретни състояния в различни моменти от време. В цифровите системи дискретизацията се извършва по време и по ниво. Дискретизацията по време се определя от широчината на така наречения период на квантуване по оста на времето. В случая е избрано един период от изходната функция да бъде формиран от 12 такива интервала. Колкото е по-голям този брой, толкова по точна апроксимация може да се очаква.


Точността зависи и от квантуването по ниво. В примера  възможните състояния се изменят в интервала от 0 до 255, което определя 8 битово число. За по-голяма точност е препоръчително да се премине към по-голяма разредност.

За простота е прието синусоидалната функция да бъде изместена над абсцисната ос, т.е. да се работи само с положителни числа. Отделните състояния в различните интервали са записани в таблицата. От тази таблица те трябва да се прехвърлят в последователни клетки от паметта. Избрано е това да става от адрес 0х0060.

	Адрес
	Код

	0х0060
	0хBF

	0х0061
	0хED

	0х0062
	0хFE

	0х0063
	0хED

	0х0064
	0хBF

	0х0065
	0х7F

	0х0066
	0х40

	0х0067
	0х12

	0х0068
	0х00

	0х0069
	0х12

	0х006А
	0х40

	0х006В
	0х7F



Тези данни могат да се изплащат към регистъра за данни на някой от портовете, инициализиран като изход. Към изводите на съответния порт може да се свърже външно цифрово-аналогов преобразувател На изходът му трябва да се свърже нискочестотен филтър, чиято срязваща честота да бъде много по-малка от честотата на квантуване.. Честотата на получената функция може да се регулира чрез въвеждане на закъснения по познатите вече начини.


За формиране на изходния сигнал е възможен и друг подход. Вместо външен ЦАП, може текущото дискретно състояние да се модулира широчинно-импулсно, т.е. преди то да се изпрати към изходния регистър, да се прекара като вход през подпрограма за ШИМ. Максималната честота на изходния сигнал обаче ще бъде значително по-малка.


.include "m16def.inc"


LDI R16,0xBF


STS 0x0060,R16


LDI R16,0xED


STS 0x0061,R16


LDI R16,0xFE


STS 0x0062,R16


LDI R16,0xED


STS 0x0063,R16


LDI R16,0xBF


STS 0x0064,R16


LDI R16,0x7F


STS 0x0065,R16


LDI R16,0x40


STS 0x0066,R16


LDI R16,0x12


STS 0x0067,R16


LDI R16,0x00


STS 0x0068,R16


LDI R16,0x12


STS 0x0069,R16


LDI R16,0x40


STS 0x006A,R16


LDI R16,0x7F


STS 0x006B,R16


LDI R16,0xFF


OUT DDRB,R16 
;0x00018


CLR XH

L2:
LDI XL,0x60

L1:
LD
R16,X+


OUT PORTB,R16


CPI XL,0x6C


BRNE L1


JMP L2


В началото на програмата се инициализира масива в паметта. Тази част  може да се оформи в отделен файл. При реални условия е препоръчително масивът да се запише заедно с програмата във флаш-паметта. Контролерите AVR позволяват такива таблици от данни за се записват еднократно в тази памет и от нея да се чете.


Следващата част от програмата изпълнява безкраен цикъл по описания алгоритъм.

_1185466187.unknown

